text:
04/11/2017
Lo diable de La Fortoniá
Jean-Claude Dugros nous livre la version occitane de « Le diable de la Fourtonie », collecté à Lanouaille par Claude Seignolle, dans « Contes populars de Perigòrd», livre bilingue occitan français aux éditions Novelum IEO.
Quò fai una centena d’annadas – dau temps de mon grand-pair – lo diable demorava au chasteu de la Fortoniá, en delai de la Ribairiá, en Perigòrd.
Quò era un diable trabalhaire. Empleiava sas nuechs a tota sòrta de pretzfachs(1). Entau, chasque matin, lo bordier(2) trobava las béstias sonhadas, lo palhat tornat far e pro de pastura dins la minjadoira(3). Que se levesse a doas oras o bentot a cinc oras, l’òbra era ‘chabada.
Per contra, lo diable ne’n fasiá un pauc tròp e quò era daus uns còps desplasent, perque quò tucava a la meschantisa. Entau, chasque matin, un tornava trobar sus lo balcon chabranlant de las gròssas peiras que riscavan de tombar e de tuar quauque passant.
I aviá ren de far : las gitar per terra o bentot las menar a l’autra riba dau país, totjorn lo diable las tornava montar en naut dins la nuech.
Contat a Senta Aulàia (Dordonha).
(1) labeurs, projets (2) métayer(3)mangeoire
Questa dimenjada sur Meitat-chen, meitat-pòrc...
Joan-Pau Verdier e Nicolas Peuch nos informan que la convidada de l'emission dau diumenc 5 de novembre 2017 sur França Blu Perigòrd sera Fanny Lartigot, redactriça en chap dau jornau La Setmana.
De veire : http://lasetmana.fr/index.php/fr/
Meitat chen , Meitat pòrc , chasque diumenc a 11 oras sur França Blu Perigòrd!
Per escotar l'emission en directe o en redifusion, clicar sur lo ligam: França Blu Perigòrd
Veiqui lo ligam vers lo site de Joan-Pau Verdier
e los ligams vers lo sites de Nicolas Puech: www.nicolaspeuch.com e anemtrio.com e facebook.com/nicolaspeuch
28/10/2017
La poleta dau diable
Jean-Claude Dugros nous livre la version occitane de « La poulette du diable », collecté à Lanouaille par Claude Seignolle, dans « Contes populars de Perigòrd», livre bilingue occitan français aux éditions Novelum IEO.
Un còp era un òme vielh que vielh que sufrissiá las peiras de tots sos membres e que se viviá dins la peta e la crassa.
Voliá talament morir qu’un jorn lo diable venguet e li disset :
– Sufres totjorn ?
– Òc-ben.
– Si vòles, te vau perpausar un merchat. Vend-me ton arma e te balharai dietz ans de santat e de richessa. Acceptes ?
Lo trasvielh balancet. Mas era tan malurós e penset que seriá pas mai urós alhors, que acceptet.
– Bon, disset lo diable en rifanar(1). Ten, veiquí una poleta blancha : quante voudràs de l’argent, metràs quauquas peças dins son niu, se multiplicaràn tant de còps coma zo voudràs.
Quò dich, lo diable s’avaliguet(2) coma era vengut.
Entau faguet lo trasvièlh.
Còp-sec la santat li tornet e la poleta blancha li balhet tot l’argent que voliá.
Dietz ans de temps, jauvisset de la mai granda richessa.
Tot parier, tot a una fin dins queu monde.
La mòrt venguet a la darriera ora de las dietz annadas. S’auviguet ‘laidonc una bradassada(3) subregranda e los vesins esbalauviats(4)vegueren lo diable que emportava l’arma dau trasvielh dins un revolum(5)de flamas.
‘Laidonc, comprengueren d’onte veniá la reviscolada e la richessa de lor vesin e jureren Diu mai Diable que fariàn pas coma se.
Vocabulari : (1) en ricanant(2) disparut(3)fracas(4)ahuris(5)tourbillon
Questa dimenjada sur Meitat-chen, meitat-pòrc...
Joan-Pau Verdier e Nicolas Peuch nos informan que los convidats de l'emission dau diumenc 29 d'octobre 2017 sur França Blu Perigòrd seran Laurenç Labadia e Pau Jochmans de Lilo Théâtre, que van parlar de la seconda edicion dau FCCMM( Festival du Court Court Métrage de Mensignac) que se debanara a partir de 6 oras de l'enser dissabde lo 18 de novembre 2017 a Mencinhac.
Per ne'n saber mai, de veire :
https://fr-fr.facebook.com/FestivalCCMM/ et également : http://www.sudouest.fr/2016/11/25/le-festival-du-court-co...
Meitat chen , Meitat pòrc , chasque diumenc a 11 oras sur França Blu Perigòrd!
Per escotar l'emission en directe o en redifusion, clicar sur lo ligam: França Blu Perigòrd
Veiqui lo ligam vers lo site de Joan-Pau Verdier
e los ligams vers lo sites de Nicolas Puech: www.nicolaspeuch.com e anemtrio.com e facebook.com/nicolaspeuch
25/10/2017
Istòria de leberon
Jean-Claude Dugros nous livre la version occitane d'un conte de lébérou, collecté à Payzac par Claude Seignolle, dans « Contes populars de Perigòrd».
Dos òmes durmián dins lo mesma liech. Tots los sers, l’un d’ilhs surtiá per una permenada misteriosa. Quand tornava, son còrs era freg coma de la glaça. L’autre li damandava ben onte anava per tornar glaçat entau, mas de contunh li respondiá totjorn :
– Onte vòles qu’ane ? Me vau tot bonament permenar autorn dau vilatge quauquas oras de temps, quò es una vielha ‘bituda que pòde pas quitar, ai envèia de prener l’er de la nuech… quò es tot.
Un brave ser, lo que demorava totjorn coijat decidet de ‘nar se sarrar dins una charretada de fen que era a l’entrada de la charriera e de veire çò que fasiá vertadierament son companhon.
Quand queu d’aquí tornet de sa « permenada », era pas solet : tirava darrier se la despolha d’un grand chen. Se metet dins un canton de la charriera e lo craunhet en ren de temps. Quand aguet engulit lo chen, se’n anet au vilatge vesin per beure un còp. De queu temps, lo curiós se tornet coijar. L’endoman matin, lo qu’aviá minjat lo chen disset a la cosiniera de retardar un pauc l’ora dau disnar. ‘Laidonc, mieijorn sonet sens que i aguesse ren de preste.
– Bon sang de buesc de vielh bon sang ! juret lo que aviá passat una part de la nuech dins la charreta de fen, comence d’aver fáme.
L’autre disset :
– Io ai pas granda fáme, comprene pas qu’àias tant d’apetís.
– De segur, as pas fáme maisei que questa nuech as minjat un gròs chen.
– Coma zo sabes ?
– Era, questa nuech, dins la charreta de fen.
– A ! safronet l’autre, s’aviá saubut que fuguesses quí, me serai botat alhors. Ma pena es de tornar començar.
Questa dimenjada sur Meitat-chen, meitat-pòrc...
Joan-Pau Verdier e Nicolas Peuch nos informan que lo convidat de l'emission dau diumenc 22 d'octobre 2017 sur França Blu Perigòrd sera Daniel Chavaròcha per son noveu libre + CD de 48 "Nhòrlas" editat chas Novelum-IEO, 14,50€ en venda en librarias.
Meitat chen , Meitat pòrc , chasque diumenc a 11 oras sur França Blu Perigòrd!
Per escotar l'emission en directe o en redifusion, clicar sur lo ligam: França Blu Perigòrd
Veiqui lo ligam vers lo site de Joan-Pau Verdier
e los ligams vers lo sites de Nicolas Puech: www.nicolaspeuch.com e anemtrio.com e facebook.com/nicolaspeuch
10:19 Publié dans Actualitats, Cultura e literatura en òc, Musica e chançon | Lien permanent | Commentaires (0)


c: text/html

text:
01/07/2017
La tanta Cecilia, per Claude Seignolle, revirat per Joan-Claudi Dugros
Non solament la vita de ma pita enfància fuguet monlada a còps de sarcofages romans e d’arenas emb de las sauvatginas totjorn dangierosas jos la fòrma de bricas, d’obluedas per Anglés vencuts, de grand-pair Jan de l’Orsa, de granda-mair amija dau Jusiu chaminaire, d’oncle preïstoric, mas tanben, fuguet embarbolicada per un subre-realisme sanguinós, que podiá pas, emb son origina tragica, èsser separat de la produccion rupestra de las cròsas vesinas emb las parets ‘vodadas autres còps a las ritualas giscladas de sang uman o de bèstia. E tot quò gràcia a la sòr de l’oncle Feliç, Cecília, un brin mai jòuna, mas que valiá ben son originalitat, tots los dos tot-parier despassats per un tresesme frair, un drollichon de quatre-vints ans, pitit e rebondut coma un capucin, l’òme lo mai medalhat de la Corresa, e que aviá gloriosament participat a tots los Tonkin, Crimée, guerras colonialas e autra China onte se podiá ganhar una medalha, que aimava pareisser poderós, eu qu’era de santat grolauda comparat a sos frairs mas que, tot-parier, auriá fach envèia a un mamot.
Era tant fòrt de medalhas, queu d’aquí, que ne’n portava d’unas, meritadas per son coratge mas balhadas per de las batalhas que s’eran passadas longtemps avant sa naissença ! L’auriatz forçat un pauc dins sos remembres, que vos auriá explicat coma aviá ajudat l’armada de Napoleon a passar la Beresinà ! Quò fuguet nonmàs apres sa mòrt que se descrubiguet la mair au niu en virant las decoracions dins lor escrinh en velós e en i legissent, gravats darreir, daus noms desconeguts per çò que anava se las procurar, apres de solidas batalhas sus los pretz, chas los merchands de vielhariás de Limòtges e de Tula, per fins que se’n sapcha ren a Briva onte tot se sap. Auriá aimat lo sarrar mai sovent dins mos braç, quel enginjaire de batalhas, queu gascon de bona fe, que aviá ‘chabat per se creire lo eròs de sas medalhas ; e venguesse a contar sas nafras imaginàrias, veiquí que tot plen de dolors vos fissaven, de que meritar sas medalhas a vòstre torn...
Parlave donc de ma tanta Cecília. Comediana que lo diable e, emb aquò, minharda ! Audaciosa enquera, dins sos quatre-vints ans, anava vos far esperar defòra un quart d’ora, que plòga o que vente, avant de drubir, jugant l’endurmida que venetz d’esvelhar, laidonc qu’aviá fòrt ben auvit quand aviatz fach dindrinar l’eschinleta mas aviá botat queu temps per espandre sus son chais un maquilhatge daus mai reüssit onte senhorejaven, espés, l’òcra fondamentau e lo negre que fai besonh, desjà utilizats per los artistas magdalenians vint mila ans en per avant a... trenta quilometres d’aquí, lo long de la Vesera ! Treblanta reproduccion de çò que deguet èsser lo mascarat fugidís d’una fachilhiera paleolitica, talament que anuech, rancure de pas aver pogut fotografiar en colors la tanta Cecília per ‘mor d’illustrar un article sus la subrevita de l’art preïstoric. Mas fau jamai dire mai que pendre de las femnas faròtas : nos eschivan de veire lor vertat.
Mielhs, un còp entrat dins son salon minhard, e sietat davant una tassa de cafe, veniá lo moment daus remembres-per-purar. Durbissiá una limanda e ne’n surtiá emb mila precaucions un large bocin de tela bisa, escicada e esgirdada de vagas tacas negras, gitadas aquí emb la pus crudela de las fantasiás per la mòrt, quela artista de qualitat.
Òc, m’explique sens tardar. S’agissiá tot simplament daus canaçons ensangnosits de son filh, l’Edmond, tuat a Baccarat en 1917, e qu’era ‘nada querre tanleu que aprenguet la trista novela, en partir, escarrabilhada, per lo front, trompant los contròlles militars e ‘riebant a prener sus lo còrs de son dròlle, segurament emb lo biais daus fetichistes de nòstras cròsas veserianas, queu sol remembre dau malurós. Ne’n demandava lo reconfòrt dau temps passat, en tot conjurar las esmanciadas que podián balhar daus meschants sòrts a son autra dròlla, la Ròsa, un fenomène dins son genre, partida per sos vint ans a la conquesta de l’America, presta a far que que sià, e que venguet una quasi-vedeta dau cinemà mut, a Los Angeles, quand l’emplejaven dins tots los filmes que l’accion se debanava en França. Per los Americans, quo era vertadier, representava la Francesa modela, si tant ben que tenguet daus ròtles consequents aus costats de Rudòlf Valentinò, de Raquel Meller que ne’n venguet l’amija e de plan d’autras estelas que veguí sovent sus las telas mudas de mon jòune temps. Enquera mai comediana que sa mair, tornava en França un còp per an, cruberta emb de las pelhingas curiosas, colier de dos metres de long, lo parlar yankee forçat jusca a la minhardisa mas, çò que me conortava, sens poder se desfar d’un inexpugnable rotlament de rocalhas brivistas e preïstoricas que gargolhava dins lo torrent de son gorjareu.
Demorave chasque còp sangglaçat davant quilhs canaçons sanguinós, traça de mon reire-cosin, impudicament monstrada per quela tanta fardada, ausariá io dire, a la mòda de la... Manhon Las Caus, tenent au bot dau braç, sens lassiera, quitament emb complasença, lo vestit de dejós, estranja tela expressiva digna de figurar dins una expausicion subre-realista e d’i trobar lo succès.
Quela òrra flor, tirada dau cosin Edmond, fasiá espectacle dins lo còr de la tanta tant coma dins la sensiblariá daus visitors, per çò que esparnhava degun, familha o non. E quant de dolors auturosas aviá degut costar a l’artista maugrat eu ! Per tant que m’en sovene, la bala li aviá laborat lo ventre. Se vesiá una lonja trainada au mitan que pareissiá un semblant de tronc d’aubre a qui de las levadas tòrtas botaven de las raiç entrebreschadas, las mai curiosas eran quelas esteluras giscladas de la ruscha, parieras coma de las chaucidas verenosas. Extraordinària flor d’un monde que nos es desconegut, tremol materializat surtit dau país daus mòrts, eschapat au cort passatge d’entre vita e mòrt. Un messatge tanben que degun podiá, nimai cerchava a comprener l’eime plen d’ensenhament metafisic, chascun desvirant lo regard, oblijant quitament la tanta a sarrar viste l’afrós tableu.
Òc, quela taca, surtida lerpeiosa dau ventre traucat, chauda puei venguda glaça, contava emb daus treblants dessenhs ieroglifics : contava emb intensitat dins una apocaliptica pintura que fasiá simpla una corta e crudela epopéia ; contava en pintura los plan fins detalhs de la mòrt martirizanta que se gardava nonmàs lo biais d’una ordinària chaulhadura.
Per mon compte, sens intencion sadica, demandave totjorn a tornar veire l’òbra de mestre, çò que me valiá los còps d’uelh esmalits de mos parents e, daus uns còps, una discreta mas crana pinçada de ma peu, que, en me pompar de bruscas grumilhas de dolor, provocaven las de la tanta desvirada per quela involontària comunion emb sa sofrença de mair. Mas, per io, quala pertocanta atirança vers l’art magic e la crudeutat, quelas partidas vitalas que fau aimar laidonc que l’òm es apelat a trevar queu cople format emb la plan imaginativa dama Arquelogia e lo plan sorniaud Conte fantastic.
Claude Seignolle, Una Enfància fachilhièra, in L’âpre verdeur des légendes, textes de Claude Seignolle choisis et traduits en occitan par Jean-Claude Dugros, Éditions de l’Anguis, Mussidan, 2010, p. 28-31.
Les commentaires sont fermés.

robotstxt: allowed

filter: keep


text:
640
Cronologia mensuala:
Gen - Feb - Mar - Abr - Mai - Junh
Julh - Ago - Set - Oct - Nov - Dec
Cronologias tematicas:
Literatura - Musica - Sciéncia - Espòrt
Aquesta pagina concernís l'an 640 del calendièr gregorian.
Eveniments[modificar | modificar la font]
Occitània[modificar | modificar la font]
França[modificar | modificar la font]
Euròpa[modificar | modificar la font]
Africa[modificar | modificar la font]
Aksum[modificar | modificar la font]
Victòria defensiva còntra una incursion navala araba dirigida còntra lo pòrt d'Adulis.
Asia[modificar | modificar la font]
Califat Rachidun[modificar | modificar la font]
Après dos ans malaisats de faminas e d'epidemias grèvas (benlèu la pèsta), lo Califat comencèt de se restablir. Concentrèt sei fòrças militaras còntra Egipte. Lo 6 de julhet, leis Arabes ganhèron la batalha d'Eliopolis que li permetèron d'ocupar la màger part dau país e d'avançar en direccion de Libia. Lei Bizantins concentrèron alora son contingent principau a l'interior d'Alexàndria (→ 641). En Mar Roja, una incursion navala còntra lo Reiaume d'Aksum mau capitèt de prendre lo pòrt d'Adulis.
Tibet[modificar | modificar la font]
Après son succès de 638 còntra China, lo rèi Songtsen Gampo menèt una guèrra vèrs lo sud per i estendre son influéncia. Una partida dau Nepal actuau passèt ansin sota dominacion tibetana e son reiaume venguèt una poissança significativa en Asia.
Arts[modificar | modificar la font]
Sciéncias e tecnicas[modificar | modificar la font]
Economia[modificar | modificar la font]
Naissenças[modificar | modificar la font]
Decèsses[modificar | modificar la font]


text:
L’occitan lenga terapeutica e de sociabilitat /L’occitan langue thérapeutique et de sociabilité
C’est une étude très intéressante qui a été présentée ce matin au Conseil Général des Hautes-Pyrénées. Elle confirme ce que l’on entrevoyait depuis déjà quelques années à savoir que l’intégration de la langue occitane dans les établissements pour personnes âgées était bénéfique à la fois sur le plan thérapeutique et sur le plan de la sociabilité.
Dominique Blanc, chercheur de l’Université de Toulouse Le Mirail, a été très clair sur le fait qu’il serait bénéfique d’approfondir le sujet et il fait quelques propositions pour aller plus loin dans la formation des personnels, dans l’organisation de groupe de parole et donc de l’intégration de la langue dans les établissements de personnes âgées.
Voilà une étude qui devrait inspirer les politiques linguistiques et les politiques de formation.
Aqueste diluns matin 1er de julhet que presentavan au Conselh Generau deus Hauts Pirenèus un estudi sus la question de l’utilizacion de la lenga occitana en los establiments per las personas vielhas.
L’estudi hèit per lo Laboratòri Solidaritats societats territòris Centre d’Antropologia Sociau de l’Universitat deu Miralh de Tolosa.
Qu’an tribalhat dab lo personau de mantuns establiments deu departament e qu’an estudiat l’interès terapeutic e l’interès per la preservacion de la sociabilitat pertocant l’utilizacion de l’occitan.
La lenga que serveish a tornar crear ligams dab los residents e que melhora la sociabilitat.
Que s’ageish donc tanben d’un miélher au nivèu terapeutic e qu’ei clar que mehora la vita deus residents qui an l’occitan com lenga mairau.
Segon l’estudi qu’ei autanlèu l’entrada dens la maison de retirada que l’utilizacion de l’occitan pòt ajudar a l’integracion.
Que s’i parla tanben de la possibilitat de sortir residents deu silenci en los parlar la lenga qui coneishen de mainatge enlà.
Que permet de dedramatizar las situacions de suenh e d’ajudar en situacion « terapeutica
d’urgéncia ».
L’estudi que s’ei debanat tanben suu tribalh metut en plaça a l’entorn de grops de paraula qui estón creats en las maisons de retirada qui an tribalhat dab l’associacion « Parlem ». Qu’an creat l’operacion « Lenga de casa ». Los residents que parlan, d’autes que s’acontentan d’escotar mes lo tribalh deus grops de paraula qu’ei vist com hòrt positiu. N’an pas arren a véder dab cors de lenga mes que son moments d’escambis en la lenga. Que plaça mantuns residents en situacion d’ensehnants e nonpas d’assistits. Que plaça personas en situacion de transméter quauquarren, aus autes residents mes tanben au personau de la residéncia.
Aquera utilizacion de la lenga que permet de melhorar las relacions dab l’exterior e que càmbia tanben mas relacions dab lo personau ; per exemple la competéncia deu personau non-medicau e non-suenhant en lo domeni lingüistic que pòt estar utilizada (cosinèrs, personau d’entertien…)
Tanben la lenga que permet de har gessir ideas navèras d’organizacion de la vita quotidiana (lòcs de discussion e de rencontre en l’establiment).


text:
dimarts, 31 de desembre de 2013
Las revelacions poposas de cap d'an
E ben l'autre jorn, per carrièra, i a un tipe un pauc caraco que me diguèt "se me mòstras lo sosten, te tiri las cartas".
Lo tipe èra pas maissant.
E puèi me las an pas jamai tiradas las cartas.
Auriái mai aimat que, se li mostravi lo sosten, me tirèsse tot cort, mas fasiá pas partida de la pacha.
Rai.
Urosament, aquel jorn d'aquí, n'aviái mes un de polit de sosten e pas lo laidàs que crompèri qu'èra en megasòlda, que un sosten de qualitat a 3,5€, e ben lo crompas, emai laidàs, perque de tot biais, los òmes, è, m'as compresa!
Pacha facha!
Me diguèt de causir tres numèros entre 11 e 20. Ja aquò, per ieu, es un bocinon complicat. Mas capitèri de ne li dire tres.
Primièra carta : la justícia.
Segonda carta : la temperància.
Me soveni pas quina carta ditz qué, mas a la gròssa, qu'èri a me pausar de questions (mas es pas un secret, de questions me'n pausi de longa!), que me caliá esperar e èsser pacienta.
Fins aquí, aquò m'agradava.
E puèi "justícia e temperància", aquò sona plan. Aquò sona coma de contra-pecats capitals e m'agrada d'èsser vertuosa (lo primièr que ritz serà escotelat!).
La tresena carta : lo penjat. A ben mèrda. Sona pas polit aquò. Sai pas ieu, auriái pogut tombar sus "angelòt", "bisounours", "èga que sauta", e ben non, Bodon spirit, tombi sul penjat. E aquí, m'explica que lo penjat trantalha, va d'un costat de l'autre, èra un pauc desgulassa son explicacion, e que ditz çò mème rapòrt a la paciéncia e l'espèra que las doas cartas precedentas. A ok. E qu'es un marrit signe per çò material.
Bon de tot biais, lo tresen numèro me calguèt soscar plan de temps per ne li trobar un, alara, benlèu qu'es pas tan vertat coma la rèsta!
- Correspond a la realitat?
- Òc!
E m'explica que fa aquò pel plaser, per sos amics mai que mai e que ara demanda a de desconeguts per veire se çò que ditz marcha, perque sos amics li dison totjorn de òc. E que vòl pas èsser pagat, mas cal quicòm en escambi... e coma li agradan las femnas, e ben demanda de veire lo sosten.
Te fau aquò d'un gèst femen.
E t'ausissi un "grmfñ" seguit d'un "Te pòdi tocar las popas tanben".
O sabiatz vosautres que te pòdon legir l'avenidor tanben en te paupant las popas?
2 comentaris
dimecres, 25 de desembre de 2013
Present nadalenc!
(soi fan fan fan d'aquel tipe! )
2 comentaris
dimarts, 24 de desembre de 2013
Minuta d'òdi nadalenc : que justícia siá facha
Quand serai dictatritz del mond, e ben lo mond que i penjan a son balcon un òme Nadal crompat a la Foirfouille, ieu los penjarai a son balcon.
E los penjarai amb sa guirlanda que parpadeja.
#nonnonnonalmarritgost!
E los penjarai amb sa guirlanda que parpadeja.
#nonnonnonalmarritgost!
3 comentaris
dilluns, 23 de desembre de 2013
Lectura nadalenca
Dins aqueste periòde nadalenc, soi a legir Le Successeur de Philippe Carrese ont conta la prediccion de Nostradamus facha realitat amb l'arribada d'Emmanuèl, filh del Cristo, e l'aparicion e l'evangèli que Lazèr escriguèt sus la barca entre Betelèm e lei Santas.
M'agrada l'escritura d'aquel tipe.
Amb totes los blasfèmis que i a tot lo long del libre, anarà dirècte cramar en infèrn e ieu lo seguirai de pròche de tant que m'escacalassi.
"Tous les mois, Monseigneur Résina, en string, passe sa nuit à mimer le chemin de croix, dix minutes par station. Mado en tenue légère fait semblant de le fouetter, ce qui le met en transe. Le cérémonial se termine après une orgie de pain azyme et de Sidi-Brahim aigre: le prélat va se coucher épuisé. Mado le recouvre avec une reproduction du Saint Suaire, le borde, l'embrasse sur le front et attend l'aube en faisant des réussites. Lorsqu'il se réveille, elle doit crier "miracle, miracle"... en courant dans toute la maison. Résina se rhabille, lui pose un doigt sur le front, lui dit : "Va, et ne me touche pas!"Mado s'en va discrètement de l'hôtel particulier et touche dix mille balles versées à sa banque deux jours plus tard. Tous les mois, son banquier pose un doigt sur le relevé de compte, et crie alors "miracle, miracle...". Mado lui répond "Va, et ne me gonfle plus!" Généralement, elle ajoute "Enculé!", ce qui n'est guère flatteur pour son banquier. Mais la belle Madoa une vieille rancoeur contre "ces maquereaux, ces branleurs qui se font du blé sur le dos des travailleurs manuels." Mado a une conception très prolétaire de son gagne-pain."
Le Successeur, Philippe Carrese, C.O.L, 1999
Ai ja parlat de Carrese quand legiguèri Enclave e quand passèri mas vacanças de Nadal amb sos libres. Soi fan fan fan!
0 comentaris
diumenge, 22 de desembre de 2013
La serendipitat
Ai aprés un mot : la serendipitat.
La serendipitat es lo fach de trobar quicòm quand èras a cercar quicòm mai.
E l'adjectiu es "serendipitin".
M'agrada, n'as plen la boca quand lo dises.
Sabi pas se capitarai de lo tornar plaçar dins la convèrsa...
Mas s'ensagi de lo tornar plaçar, aquò serà pas brica serendipitin coma biais!
La serendipitat es lo fach de trobar quicòm quand èras a cercar quicòm mai.
E l'adjectiu es "serendipitin".
M'agrada, n'as plen la boca quand lo dises.
Sabi pas se capitarai de lo tornar plaçar dins la convèrsa...
Mas s'ensagi de lo tornar plaçar, aquò serà pas brica serendipitin coma biais!
1 comentaris
dilluns, 16 de desembre de 2013
una nuèch coma tantas
Sus facebook, quauqu'un a escrich qu'aqueste ser seriá son primièr ser dins son ostal nòu.
Soi tornada vint e cinc enrè : a uèch ans, dins mon lièch, èra la darrièra nuèch dins l'ostal de totjorn abans d'anar dins l'ostal qu'avián crompat los parents.
Coma cada nuèch, èri desrevelhada e soscavi.
Aquel còp, soscavi a las nuèches dins l'ostal novèl amb la granda question : e se capiti pas d'i dormir dins aquel ostal, cossí farem?
Me prenguèt una ànsia gròssa gròssa a me demandar s'anavi capitar d'i dormir, e de qué se passariá se dormissiái pas, e quant de temps se pòt passar sens dormir e se fin finala, se jamai i podiái pas clucar, qué fariái, ne caliá parlar als parents o pas? Perqué l'ànsia èra que sabiái que poiriam pas mai i tornar a l'ostal ont èri a passar ma darrièra nuèch perque l'anavan destrusir a còps de bulldozer, e ont anar dormir se podiái pas dormir dins l'ostal novèl, è?
En mai d'aquò, mon paire s'èra enganat dins la tapissariá. Aviá pas remarcat qu'èra una tapissariá amb de dessenhs que los cal far pegar entre eles. Dessús i aviá de barcas e de palmièrs e mon paire aviá pas fach mèfi e las barcas las aviá pegadas a de fuèlhas de palmièr e d'unas fuèlhas de palmièr s'acabavan en barca. E ben ieu dins mon lièch de mon ostal vièlh me disiái que caliá èsser bravament con e sadic per imaginar un dessenh qu'es partejat entre dos rotlèus de papièr tapissariá e me demandavi s'aviái plan fach de causir aqueles palmièrs e aquelas barcas. E quant de temps m'anavan agradar? Mas finala m'agradava? E se m'agradava pas, cossí fariam?
Èra estada longassa aquela nuèch.
1 comentaris
dissabte, 14 de desembre de 2013
Arri !
Marie-Laure Durand explica fòrça plan çò que me pivelava dins aquesta vidèo.
Viratz e fasètz virar!
1 comentaris
dijous, 12 de desembre de 2013
Mòstra fotografica Chibanis
de fòtos plan polidas d'aquestas personas que d'unes an lèu fach de las voler fòrabandir...
0 comentaris
divendres, 6 de desembre de 2013
Sociolofia
Son rars los còps que te pòdes assetar dins lo tram clapassièr.
Es ben de se poder assetar, aital pòdes observar lo mond.
E aquí veses la femna d'en fàcia virar lo cap de tot costat.
Veses sa vesina fronzir las ussas puèi rafir lo nas.
Veses ton vesin d'esquèrra qu'agacha los pès del mond qu'acaban de montar per veire qual l'a esclafat l'estron.
Veses ta vesina d'en fàcia se clinar cap a sa vesina per la niflar de pròche.
Agachas la coregrafia de verificacion de sòlas.
Cadun que s'espia en sospechar l'autre d'èsser la pudesina.
O vos disi ieu, una lofa dins lo tram e es Guinhòl !
Es ben de se poder assetar, aital pòdes observar lo mond.
E aquí veses la femna d'en fàcia virar lo cap de tot costat.
Veses sa vesina fronzir las ussas puèi rafir lo nas.
Veses ton vesin d'esquèrra qu'agacha los pès del mond qu'acaban de montar per veire qual l'a esclafat l'estron.
Veses ta vesina d'en fàcia se clinar cap a sa vesina per la niflar de pròche.
Agachas la coregrafia de verificacion de sòlas.
Cadun que s'espia en sospechar l'autre d'èsser la pudesina.
O vos disi ieu, una lofa dins lo tram e es Guinhòl !
1 comentaris
dimecres, 4 de desembre de 2013
O Chaabi ben!
Midi Libre es una merdassa populista, mas de còps, i a d'articles interessants que te fan far de descubèrtas plan polidas. Uèi, un artista Djamel Djenidi que canta Brassens en arab e en francés sus de musica chaabi.
M'agraaaaaaada!
M'agraaaaaaada!
3 comentaris
diumenge, 1 de desembre de 2013
Bon anniversari Joan deu Peiroton
Uèi es l'anniversari dau Joan dau Peiroton!
Fa 60 ans.
Soi segura que ne fa una depression. Mandatz-li un pichòt mot :)
Bon anniversari mon vièlh!
Espèri que lo present que t'ai mandat t'agradarà :)
1 comentaris
dilluns, 25 de novembre de 2013
Novembre de 2005 - Novembre de 2013 e sèm encara aquí !
Un pauc mai e me caliá prene la maquina de carcular!
Qual i auriá cregut?
E vaquí, balin-balan, sèm encara aquí :)
8 ans.
Es long 8 ans.
I cresi quasiment pas.
E cresi pas al succès del blòg.
Als messatges que pòdi recebre.
Al mond que me butan a i tornar quand daissi pissar.
A tot çò qu'ai pogut escriure en uèch ans! D'unas causas quand las tòrni legir, me trachi qu'aviái doblidat que las aviái escrichas o viscudas.
Al mond que me dison dins la vida vertadièra "Melanie? Melanie.. Zetofré? La del blòg?"
Si, vos prometi qu'aquò m'arriba! Pas cada jorn, aquò rai, mas m'arribèt encara la setmana passada! Lo problèma es que m'arriba SONQUE amb de femnas. Èra frisada aquel còp.
E sabètz qué?
L'autre jorn, recebèri una letra d'escolans!
Que sa professora lor faguèt estudiar de tèxtes de mon blòg!
Te deguèt far una censura, pecaira! Quina idèa tanben de far estudiar qué que siá a de dròlles!
E dins sa letra, los pichons me demandan se me pòdon rescontrar.
Lor ai respondut de òc, plan segur.
Mas de qué lor vau contar?
De qué me van demandar?
Cossí se passarà?
Es lo primièr còp que vau rescontrar de legeires.
En mai d'aquò son pas de legeires normals, son de legeires forçats, pecairòts.
Sabi pas tròp se saurai faire.
Veirem ben!
E garris! M'ES TÚ DIAN dins las escòlas!
Es pas la debuta de la glòria aquò?!?
8 ans!
Qual i auriá cregut?
E vaquí, balin-balan, sèm encara aquí :)
Bon anniversari al blòg, a son autora e als legeires e comentators!
E un brave mercès a totes :)
E un brave mercès a totes :)
8 ans.
Es long 8 ans.
I cresi quasiment pas.
E cresi pas al succès del blòg.
Als messatges que pòdi recebre.
Al mond que me butan a i tornar quand daissi pissar.
A tot çò qu'ai pogut escriure en uèch ans! D'unas causas quand las tòrni legir, me trachi qu'aviái doblidat que las aviái escrichas o viscudas.
Al mond que me dison dins la vida vertadièra "Melanie? Melanie.. Zetofré? La del blòg?"
Si, vos prometi qu'aquò m'arriba! Pas cada jorn, aquò rai, mas m'arribèt encara la setmana passada! Lo problèma es que m'arriba SONQUE amb de femnas. Èra frisada aquel còp.
E sabètz qué?
L'autre jorn, recebèri una letra d'escolans!
Que sa professora lor faguèt estudiar de tèxtes de mon blòg!
Te deguèt far una censura, pecaira! Quina idèa tanben de far estudiar qué que siá a de dròlles!
E dins sa letra, los pichons me demandan se me pòdon rescontrar.
Lor ai respondut de òc, plan segur.
Mas de qué lor vau contar?
De qué me van demandar?
Cossí se passarà?
Es lo primièr còp que vau rescontrar de legeires.
En mai d'aquò son pas de legeires normals, son de legeires forçats, pecairòts.
Sabi pas tròp se saurai faire.
Veirem ben!
E garris! M'ES TÚ DIAN dins las escòlas!
Es pas la debuta de la glòria aquò?!?
4 comentaris
divendres, 22 de novembre de 2013
De las consequéncias nocturnas d'una educacion catolica
L'autre jorn qu'èri en auto, que tornavi a l'ostal e qu'èra ja un bocin tard dins la nuèch, al giratòri pas luènh de l'ostal, i aviá una auto d'arrestada e que passava pas jamai e ieu, del còp, e ben podiái pas passar tanpauc.
Tancada aquí darrièr, metèri los lums gròsses de l'auto, genre "òu, desrevelha-te, i anam pas passar la nuèch".
Lo tipe fa un signe de la man e se ramba sul costat mas un pauc al mitan del giratòri pasmens.
Passi.
E quand soi al nivèl de sa fenèstra, dubrissi la mieuna de fenèstra costat passagièr e li fau "i a un problèma?".
Primièra error.
E aquí lo tipe m'agacha e me soritz e me granmerceja.
È?
D'aver pas klaxonat.
Que se sentissiá mal, que s'èra un pauc estavanit e me granmerceja de l'aver pas agredit amb mon klaxonàs.
Ieu que soi anada al catequisme que ja pichoneta, t'i foton pel cap que cal aimar e ajudar l'autre e ieu que dempuèi qu'ai fach una formacion "primièrs secors" al trabalh me cresi que soi wonderwoman e te vòli sauvar lo mond tre que i a un quiconet que truca, te rambi l'auto pas luènh e me'n vau parlar al tipe.
Segonda error.
E aquí, lo tipe dubrís los uèlhs en grand, me brama
"Mas sètz completament CABORDA de sortir a AQUESTA ORA dins AQUELA VILA dins AQUEL barri !" Risolet Shining
Ieu que foguèri sheriff dins lo Far West dins una vida anteriora e que crenti degun, te li sortissi " mas non, i a pas de problèmas dins aqueste barri" en dubrissent los braces per mostrar coma crenta pas res lo barri amb tot aquel mond.
La jornada.
Perque la jornada i a de mond.
Perque a aquel moment, mos braces mostrèron pas qu'un paure drogat que fasiá pissar son chin neurastenic.
Self-mestritge.
"Mas sabètz pas çò que VOS pòt arribar!"
Self-mestritge e sovenirs de las leiçons de primièrs secors e requisicion de totas mas subrecompeténcias psicologicas en cas de problemaràs aquesidas al dintre de leducacionnacionala e metòd Cauet "normalament, tot se passa plan amb lo mond".
Alara de que vos es arribat aquí al giratòri?
E lo tipe de me contar qu'es a faire la campanha per un candidat (vai-te'n saber, benlèu èra a far la campanha per la rafatalha d'extrema drecha, que crèben aquelas caronhassas!), que lo metge a la visita medicala del trabalh li a dich qu'aviá pas que 7 de tension (morissèm pas normalament amb aquò?), mas que li cal téner e demoratz luènh?
Sabètz, un cafeton me fariá de ben.
E aquí disi "ò mas de cafès n'i a tot plen aquí!" en dubrissent los braces per los li mostrar. Totjorn dubèrts 24 oras per jorn, 7 jorns per setmana, a l'araba.
Levat aquel jorn.
Tot barrat.
Me poiriatz convidar al vòstre ostal.
Siula!
Sabètz una dòna, soleta, a aquesta ora, dins aquela vila...
Ta gueule!
A que me sentissi mal !
Deuriatz pas menar dins aquel estat. Es pas prudent aquò.
Lo metge m'o a dich de m'arrestar. Mas amb un cafeton aquò fariá.
Me sembla pas prudent ni per vos ni pels autres de vos daissar menar. Anam charrar un bocin e se va pas melhor, sonarem los pompièrs.
Perque dins las leiçons de primièrs secors, o diguèron plan que sèm pas a Alerta a Malibu e que la primièra causa es de sonar los pompièrs.
Çò pas prudent es d'èsser una dòna e de parlar a un desconegut a aquesta ora dins aquela vila dins aquel barri!
Vau telefonar als pompièrs.
Non, lor telefonètz pas!
Si, podètz pas demorar dins aquel estat e encara mens menar l'auto.
Se lor telefonatz, me'n vau.
18
Lo tipe passèt la primièra.
Tancada aquí darrièr, metèri los lums gròsses de l'auto, genre "òu, desrevelha-te, i anam pas passar la nuèch".
Lo tipe fa un signe de la man e se ramba sul costat mas un pauc al mitan del giratòri pasmens.
Passi.
E quand soi al nivèl de sa fenèstra, dubrissi la mieuna de fenèstra costat passagièr e li fau "i a un problèma?".
Primièra error.
E aquí lo tipe m'agacha e me soritz e me granmerceja.
È?
D'aver pas klaxonat.
Que se sentissiá mal, que s'èra un pauc estavanit e me granmerceja de l'aver pas agredit amb mon klaxonàs.
Ieu que soi anada al catequisme que ja pichoneta, t'i foton pel cap que cal aimar e ajudar l'autre e ieu que dempuèi qu'ai fach una formacion "primièrs secors" al trabalh me cresi que soi wonderwoman e te vòli sauvar lo mond tre que i a un quiconet que truca, te rambi l'auto pas luènh e me'n vau parlar al tipe.
Segonda error.
E aquí, lo tipe dubrís los uèlhs en grand, me brama
"Mas sètz completament CABORDA de sortir a AQUESTA ORA dins AQUELA VILA dins AQUEL barri !" Risolet Shining
Ieu que foguèri sheriff dins lo Far West dins una vida anteriora e que crenti degun, te li sortissi " mas non, i a pas de problèmas dins aqueste barri" en dubrissent los braces per mostrar coma crenta pas res lo barri amb tot aquel mond.
La jornada.
Perque la jornada i a de mond.
Perque a aquel moment, mos braces mostrèron pas qu'un paure drogat que fasiá pissar son chin neurastenic.
Self-mestritge.
"Mas sabètz pas çò que VOS pòt arribar!"
Self-mestritge e sovenirs de las leiçons de primièrs secors e requisicion de totas mas subrecompeténcias psicologicas en cas de problemaràs aquesidas al dintre de leducacionnacionala e metòd Cauet "normalament, tot se passa plan amb lo mond".
Alara de que vos es arribat aquí al giratòri?
E lo tipe de me contar qu'es a faire la campanha per un candidat (vai-te'n saber, benlèu èra a far la campanha per la rafatalha d'extrema drecha, que crèben aquelas caronhassas!), que lo metge a la visita medicala del trabalh li a dich qu'aviá pas que 7 de tension (morissèm pas normalament amb aquò?), mas que li cal téner e demoratz luènh?
Sabètz, un cafeton me fariá de ben.
E aquí disi "ò mas de cafès n'i a tot plen aquí!" en dubrissent los braces per los li mostrar. Totjorn dubèrts 24 oras per jorn, 7 jorns per setmana, a l'araba.
Levat aquel jorn.
Tot barrat.
Me poiriatz convidar al vòstre ostal.
Siula!
Sabètz una dòna, soleta, a aquesta ora, dins aquela vila...
Ta gueule!
A que me sentissi mal !
Deuriatz pas menar dins aquel estat. Es pas prudent aquò.
Lo metge m'o a dich de m'arrestar. Mas amb un cafeton aquò fariá.
Me sembla pas prudent ni per vos ni pels autres de vos daissar menar. Anam charrar un bocin e se va pas melhor, sonarem los pompièrs.
Perque dins las leiçons de primièrs secors, o diguèron plan que sèm pas a Alerta a Malibu e que la primièra causa es de sonar los pompièrs.
Çò pas prudent es d'èsser una dòna e de parlar a un desconegut a aquesta ora dins aquela vila dins aquel barri!
Vau telefonar als pompièrs.
Non, lor telefonètz pas!
Si, podètz pas demorar dins aquel estat e encara mens menar l'auto.
Se lor telefonatz, me'n vau.
18
Lo tipe passèt la primièra.
0 comentaris
dijous, 21 de novembre de 2013
Un libre novèl de Joan Ganhaire!
Mila Dieus, m'o avián pas dich que Ganhaire aviá sortit un libre!
Lo trobèri per asard al Cirdòc.
Me lo prenguèri.
E lo ser, me l'engoliguèri!
Los braves jorns de Perdilhòta es excellent.
Es pas brica un policièr coma los que poguèrem legir de l'autor, es puslèu dins la dralha de las nòvas, pensi entre autre a Soletat. Levat qu'es pas una nòva, o alara, una de gròssa.
Los braves jorns de Perdilhòta es un libròt de 90 paginas que fa plan rire e tanben plorar.
Es fòrça fòrça plan escrich.
Aviái pas tant remarcat aquela escritura tan justa dins los policièrs.
A la lèsta : es l'istòria d'un païsanàs Massime qu'a pas lo lum a totes los estancis, que demòra amb sa maire, que sa maire a un problèma de santat e aquí sa vida plan-planeta, la vendràn destorbar tot plen de monde, lo metge, sa sòrre modèrna e caganta, las infirmièras e lor polit cuolet, las graulhas e qué te sabi mai ! Passèri de l'escacalàs a las lagremas sus la meteissa pagina.
Ganhaire, es lo tipe que te va reconciliar amb la literatura occitana!
Lo libre es illustrat per Joan Marc Simeonin, que ieu m'agradan pas gaire sos dessenhs, mas rai! Çò pièger es que son mal plaçats dins lo libre, t'espòilan la seguida! Doncas, se lo legissètz lo libre, agachetz pas de tròp los imatges o en tot cas, legiscatz pas la legenda dels imatges que vos gastarà lo plaser de la descubèrta de l'istòria!
Per lo crompar, podètz escriure a l'editor, que fonciona totjorn sens electricitat ni telefòn, un pauc coma Massime, ten! Edicions dau Chamin de Sent Jaume, Royer, 87380 Meuzac, 12€+3€ de pòrt, mas lo critiquem pas, es fin finala mercés a el que la Pòsta de Meuzac a pas barrat! Sequenon lo podètz crompar a la librariá occitana de Lemòtges, a La Tuta d'Òc a Tolosa, a Sauramps a Montpelhièr, a la librariá Decouvertes Occitanes en Auvernhe.
Ganhaire es dins lo Top 3 dels escriveires occitans. E coma es un dels rares qu'es pas professor a costat, li poiriam benlèu donar la primièra plaça, non?
Quauques ligams:
- lo sit de Joan Ganhaire
- un extrach mal presentat
- la critica de Taban
- per lo crompar en linha a d'auvernhasses o a de Clapassièrs
- un article
- un autre article
Lo trobèri per asard al Cirdòc.
Me lo prenguèri.
E lo ser, me l'engoliguèri!
Los braves jorns de Perdilhòta es excellent.
Es pas brica un policièr coma los que poguèrem legir de l'autor, es puslèu dins la dralha de las nòvas, pensi entre autre a Soletat. Levat qu'es pas una nòva, o alara, una de gròssa.
Los braves jorns de Perdilhòta es un libròt de 90 paginas que fa plan rire e tanben plorar.
Es fòrça fòrça plan escrich.
Aviái pas tant remarcat aquela escritura tan justa dins los policièrs.
A la lèsta : es l'istòria d'un païsanàs Massime qu'a pas lo lum a totes los estancis, que demòra amb sa maire, que sa maire a un problèma de santat e aquí sa vida plan-planeta, la vendràn destorbar tot plen de monde, lo metge, sa sòrre modèrna e caganta, las infirmièras e lor polit cuolet, las graulhas e qué te sabi mai ! Passèri de l'escacalàs a las lagremas sus la meteissa pagina.
Ganhaire, es lo tipe que te va reconciliar amb la literatura occitana!
Lo libre es illustrat per Joan Marc Simeonin, que ieu m'agradan pas gaire sos dessenhs, mas rai! Çò pièger es que son mal plaçats dins lo libre, t'espòilan la seguida! Doncas, se lo legissètz lo libre, agachetz pas de tròp los imatges o en tot cas, legiscatz pas la legenda dels imatges que vos gastarà lo plaser de la descubèrta de l'istòria!
Per lo crompar, podètz escriure a l'editor, que fonciona totjorn sens electricitat ni telefòn, un pauc coma Massime, ten! Edicions dau Chamin de Sent Jaume, Royer, 87380 Meuzac, 12€+3€ de pòrt, mas lo critiquem pas, es fin finala mercés a el que la Pòsta de Meuzac a pas barrat! Sequenon lo podètz crompar a la librariá occitana de Lemòtges, a La Tuta d'Òc a Tolosa, a Sauramps a Montpelhièr, a la librariá Decouvertes Occitanes en Auvernhe.
Ganhaire es dins lo Top 3 dels escriveires occitans. E coma es un dels rares qu'es pas professor a costat, li poiriam benlèu donar la primièra plaça, non?
Quauques ligams:
- lo sit de Joan Ganhaire
- un extrach mal presentat
- la critica de Taban
- per lo crompar en linha a d'auvernhasses o a de Clapassièrs
- un article
- un autre article
0 comentaris
dilluns, 18 de novembre de 2013
de las urgéncias femininas o dels benfaches del Ricard
Aprèp nòstre road-trip e amb nòstra arribada a Brusca, lo pisson veniá urgent urgent.
E, banda de lengas de pelha, pas sonque per las dròllas! L'òme de l'auto tanben!
Urosament, sus la plaça del vilatge, davant la comuna, i aviá de comuns!
I mandèrem lo Pèire de la Sauma en primièr per que nos faguèsse un compte-rendut de l'estat de la causa abans d'i anar aventurar l'estring.
Compte rendut en un mot de l'estat dels comuns municipals : desgulasses.
Compte rendut en dos mots de l'estat dels comuns municipals : pas possible.
Compte rendut in extenso de l'estat dels comuns municipals :
- primièr problèma: èran de cagadors turcs, d'aqueles que t'i cal acagassonar. Ieu i ai paur 1- d'i tombar dedins 2- qu'una bèstia s'i amague e m'i mossegue lo cuol 3- d'i tombar dins lo trauc las claus e lo telefonet
- segond problèma : l'odor, bon, aquò, rai i pòs anar en apnèa.
- tresen problèma : l'aigatge, i aviá quicòm coma cinc centimètres "d'aiga" de'n pertot, sas que t'i cal anar amb las bòtas d'anar pescar la truècha.
- quatren problèma ligat al tresen : los OFNIs, objèctes flotants non identificats.
Comprenètz plan qu'èra pas possible d'anar pissar aquí dedins. Valiá mai un bartàs.
Levat qu'a Brusca, de bartasses, n'i a pas gaire. Lo vilatge es redolat de montanhassas, e çò qu'es pas montanha, es bastit. Complicat. Al mens d'anar tindar a un ostal "bonjorn, vos pòdi pissar dins l'òrt , darrièr aquel bartàs de ròsas?".
Rai, coratjosas, entamenèrem la pujada de Brusca istòria de visitar e de far diversion per doblidar que nos caliá pissar.
Vaquí, o avètz plan comprés, es amb lo pisson per las bregas que lo rescontrèrem l'Ives Roqueta. (URosament que nos pissèrem pas dessús de l'emocion!)
Amont de Brusca i a una mena de castèl.
E de bartasses d'aronses. La Marieta qu'es insensibla del cuol i anèt pissar.
Entre los aronses, l'auto parcada e que la Marieta i aviá ja pissat, la volguèri pas imitar.
E ma veissiga plena e ieu, davalèrem cap a la sala de las fèstas qu'es pas una sala de las fèstas-sala de las fèstas mas un ancian pensionat de dròlles que i deguèron passar de causas òrras aquí dedins, que fa pas gaire ne vegèri una fòto dins lo libre de Cristian-Pèire Bedel L'école et l'occitan en Aveyron, e ben semblavan pas de s'i regalar. Puèi èsser en pension a Brusca es mal començar dins la vida disi ieu. Enfin, per escalfar los remembres sornes e pas ausir los plors de las trèvas, i fan de fèstas ara dins l'ancian pensionat.
E alai tanben i aviá de comuns, defòra, dins la cort. Mas pudissiá a caronha, que emai en apnèa, èra pas possible.
Auriái pogut anar pissar dins lo parquing, entre doas autos, coma quand siás pichon sul parquing de Leclerc. Mas i jogavan a la petanca sul parcatge!
E aquí, me sovenguèri que i aviá un bar dins lo vilatge.
Los bars, aquò's totjorn la salvacion quand as una urgéncia.
E me vaquí dins lo bar, a demandar al comptador un Perrièr-lèsca e a comptar los punts entre lo bandat creòl que desparlava dins sa lenga e los bandats autoctòns que li rebecavan en occitan. Ont te dises que fin finala, lo Jaune a pas sonque de defauts.
Amb un Perrièr mai dins una veissiga ja plan cargada, me'n vau cap al fons del bar en cèrca dels comuns tan desirats e necessitats e d'aquel moment de desliurança...
E t'ausissi lo patron
- E de qué cercatz alai?
- Los comuns...
- N'avèm pas!
3 comentaris
diumenge, 17 de novembre de 2013
Anóncia
Segon Rue89, per se regalar, val mai bicar amb un marit bon e vièlh .
Per passar l'ivèrn, cèrqui doncas un marit bon e vièlh (mas pas de tròp tanpauc!).
Mandar las candidaturas a l'email que i a dins la colona de drecha.
Per passar l'ivèrn, cèrqui doncas un marit bon e vièlh (mas pas de tròp tanpauc!).
Mandar las candidaturas a l'email que i a dins la colona de drecha.
1 comentaris
divendres, 15 de novembre de 2013
Sortir d'un libre
Sortissi tot just de las mila paginas de Jo Confesso de Jaume Cabré.
Èri plan dins aquel libre, aviái agut bravament lo temps de plan m'i installar amb totes aqueles personatges e totas aquelas istòrias, mas ara que lo libre es acabat e tancat, soi un pauc perduda. Pas rapòrt al libre, non, mas es complicat de sortir d'un libre e de decidir dins quin autre mond anam dintrar. L'ai a cada còp aqueste problèma.
Ai sus la taula del salon quauques libres catalans, un Juan Marsé en espanhòl, mas ai pas enveja de demorar dins un decòr un pauc semblant ni dins la meteissa lenga.
Per lo libre Jo Confesso, me farai pas patir a vos l'explicar, es tròp complicat, dirai juste que las mila paginas, las engolisses lèu. Per las causas intelligentas, las segas e los bemòls, aquí avètz de qué faire:
- la critica del Punt
- la critica dels BobOs parisencs (supòrti totjorn pas lor pròsa!)
- la critica dels intelectuals parisencs (completament d'acòrdi amb totas las criticas fachas!)
- la critica del Monde
- la critica de Vilaweb
Dins la saca de la mediatèca, ai trobat Armistiça d'Ives Roqueta.
Ten, fa moment qu'ai pas legit de teatre!
E l'Ives Roqueta, l'ai pas pro legit dins ma traça de vida!
Èri plan dins aquel libre, aviái agut bravament lo temps de plan m'i installar amb totes aqueles personatges e totas aquelas istòrias, mas ara que lo libre es acabat e tancat, soi un pauc perduda. Pas rapòrt al libre, non, mas es complicat de sortir d'un libre e de decidir dins quin autre mond anam dintrar. L'ai a cada còp aqueste problèma.
Ai sus la taula del salon quauques libres catalans, un Juan Marsé en espanhòl, mas ai pas enveja de demorar dins un decòr un pauc semblant ni dins la meteissa lenga.
Per lo libre Jo Confesso, me farai pas patir a vos l'explicar, es tròp complicat, dirai juste que las mila paginas, las engolisses lèu. Per las causas intelligentas, las segas e los bemòls, aquí avètz de qué faire:
- la critica del Punt
- la critica dels BobOs parisencs (supòrti totjorn pas lor pròsa!)
- la critica dels intelectuals parisencs (completament d'acòrdi amb totas las criticas fachas!)
- la critica del Monde
- la critica de Vilaweb
Dins la saca de la mediatèca, ai trobat Armistiça d'Ives Roqueta.
Ten, fa moment qu'ai pas legit de teatre!
E l'Ives Roqueta, l'ai pas pro legit dins ma traça de vida!
0 comentaris
dimarts, 12 de novembre de 2013
Road pòst que me creiretz pas.
Coma lo Pèire de la Sauma e la Marieta venguèron esquatar amb ieu l'ostal de vacanças que l'òme de las vacanças aviá logat puèi desertat, n'avèm de causas de contar!
Vau començar per la mai bèla, perque sabi pas s'aurai temps de vos contar las autras :)
A non, es la segonda! Que la primièra, la vos contèri ja : es l'empifratge de menir que faguèrem amb lo Pèire de la Sauma.
Aquò èra un dimenge que ploviá.
Qué fas lo dimenge quand plòu? Pòs pas faire la grasilhada, te pòs pas espatarrar suls transats dins l'òrt, te pòs pas anar espacejar per las pèiras de Sidòbre. Quand siás soleta, o te tòcas o legisses, o los dos a l'encòp segon lo libre, mas a tres, aquò seriá porcàs.
Lor prepausèri doncas als catalans d'anar far un torn al musèu de Murat, un muselon sus las estatuas-menirs que i èri anada fa un parelh d'annadas e que m'aviá permés de ben comprene de qu'èran aquelas famosas estatuas menirs. Òc, es mon costat pròf. Quand siás pròf, siás pròf emai en vacanças.
Faguerèm una pausa arquitecturo-culturalo-erotica a La Cauna. Pensatz plan que podiái pas doblidar de lor mostrar la polida font dels pissaires.
De fach, i anèri amb la conariá al cap : voliái far de fotos porcassièras. Genre a chucar o a segar un dels pissaires. Una idèa intelligenta encara.
MAS los de La Cauna t'an previst lo còp e los pissaires te los an quilhats a tres mètres de tèrra que per te consolar te demòra pas que lo zoom de ton aparelh de fòtos.
Puèi, aquí me prenguèt la segonda idèa intelligenta del moment : seguir los panèus "estatua-menhir".
E de panèus "estatua-menhir", n'i a a bodre entre La Cauna e Murat. De panèus. Perque las estatuas, las veses pas. Sabi pas ieu, son benlèu amagadas dins de bartasses o alara son pas pro indicadas, o alara sèm pas de que toristas-fedas que se nos meton pas un lum que parpaleja de totas las colors coma als bordèls de la Jonquera, comprenèm pas.
En tot cas, de panèus, ne seguissiam e pas jamai vesiam una paura estatua-menir.
A un moment, trobèrem una pèira plantada.
Blanqueta!
Èra pas una estatua-menir, mas fa pas res, nos apasturava la talent.
L'istòria, la coneissètz.
Coma aviam ja trobat una pèira plantada, en bona capitana de còla (èri capitana perque eriam dins mon autò), me diguèri qu'eriam sus la bona rota e que nos caliá tirar tot drech sus la rota. Expliquèri mos rasonaments als catalans que se'n cagavan puèi qu'eriam dins mon auto.
La seguida me donèt rason que ne trobèrem una d'estatua-menir. Aquí l'avètz:es un estatua-menir, es un mascle, qu'a lo cotèl. Aquesta l'emprifrèrem pas, 1 perque èra armada e 2 perque èra al bèl mièg d'un vilatge que n'ai doblidat lo nom.
Partiguèrem del vilage uroses d'aver enfin vist una estatua menir.
Prenguèri la rota. E, tresena idèa intelligenta, contunhèri tot drech.
" E tornam pas enrè?" que demandèron los catalans.
"Mas nooooooon, arribarem plan endacòm amb aquela rota!"
"Una rota pichona te mena torjorn a una rota bèla".
Una de las grandas frasas que metrem dins lo libre "Las maximas nècias de la Melania o cala-te e buta!"
La rota pichona s'apichonissiá tant e mai.
Fasiá ja moment que i aviá pas mai de pintura blanca, la que t'indica ont es lo mitan de la rota. Remarca, n'aviam pas gaire besonh de saber ont èra lo mitan de la rota puèi que 1 preniam tota la rota 2 crosèrem pas degun.
Mas de pas veire un miserable panèu pendent de quilomètres, fa estranh.
Eriam sus una rota sens interseccion. Sens rotas adjacentas, sens affluentas, sens pas res, ni pintura, ni panèu, ni veituras dessús.
Sabiam pas solament lo numèro de la rota.
Flipavi perque tombessiam en pana, li sabiái pas explicar ieu a la maif ont eriam per far venir lo depanaire... "ben seguissètz los panèus e tiratz tot drech".
E aquí dessús, ploguèt.
Sèm dins un trauc negre, dins una falha espaciala dels monts de La Cauna e PLÒU.
I vesiam pas a dos mètres.
La rota èra pichona.
Virava tant e mai.
Sabiam pas ont anàvem.
Pas mejan de tornar enrè.
E ben fai tirar Marius!
Arribarem plan a "una rota bèla".
O avoi, ieu aviái la petòcha.
E aquí, dins la pluèja, vesi un quicòm que passi davant tròp lèu.
Marcha enrè, recuoli (pas de lagui, i a pas degun sus la rota!) e aquí, vesi que sèm a la fin del mond :
Contunhèrem sus la rota que m'o cal plan avoar , es una de las rotas mai polidas que faguèri en veitura.
Veguèrem aquò tot en bas al luènh :
Vegèrem de reivindicacions:
Qual legís aquò? Se nosautres eriam la sola veitura dempuèi... quantas oras ja?
E contunhèrem.
Totjorn pas de panèus ni de pinturas sus la rota.
E al cap d'un momentàs, arribèrem dins un vilatge que nos l'avián pas anonciat: Brusca.
I tombavan de ravanèlas.
Parquèrem l'autò.
Aviam enveja de pissar.
E vegèrem qu'èra la fèsta del vilatge.
E sus las afichas jaunas fluo que fan servir a cada còp los comitats de las fèstas avaironeses per anonciar sas fèstas, legiguèrem que i aviá un sopar amb d'aligòt saucissa.
E los Catalans de se pensar "Rai, las aurem pas vistas las estatuas-menhirs mas al mens manjarem d'aligòt!"
Mas èra pas l'ora del sopar encara.
Doncas partiguèrem passejar entre doas gotas de pluèja pel vilatge qu'es plan polit, tot de pèiras amb d'aiga que passa al mitan.
Montèrem cap al castèl que i a a la cima del vilatge.
E aquí, te vesi un papet que te monta la calada que ven rescontrar la nòstra de calada e me disi qu'es pas un temps per montar una calada la pluèja. Es un còp a se petar lo morre e lo coccix.
E te l'agachi lo papet.
Panica.
Disi, discreta discreta, al Pèire de la Sauma e a la Marieta :
- Vesètz lo papet amb la cana qu'es a montar l'autra calada?
- Òc
- Lo coneissètz pas?
- Non.
- Es I V E S RO QUE TA!!!
Putan de subrerealisme de caluc: anam a un musèu veire d'estatuas menhirs que las vegèrem pas, nos perdèm en camin, fasèm sabi pas quantes quilomètres perduts fòra civilizacion, arribam dins un vilatge al mitan de las montanhas que sabiam pas qu'existissiá abans, passejam pel vilatge a l'asard Baltasar e a un canton de carrièra, bim, tombam sus Ives Roqueta, , l'escrivan occitan actual mai grand. Lo tipe, qué!
4 comentaris
dilluns, 11 de novembre de 2013
Aux grands m(e)aux...
Es temps de vos contar la seguida d'aqueste pòst (de legir, al mens la debuta per saber perque anèri a Meaux): la visita del Musèu de la Granda Guèrra a Meaux. Serà un pauc rescaufat qu'èra fa sièis meses ma visita, mas rai!
Un còp qu'as trobat la pòrta, dintras e aquí ausisses... defòra del musèu an fach un ambient sonòr guèrra de 14. M'agradèt :)
Dintras e daissas ton rambalh dins lo vestiari que l'an customizat amb dins d'unes casièrs de cascos, d'aparelhs de comunicacion, tot plen de detalhons magics que ja al vestiari èri tota contenta.
Aviái plan legit lo sit internet abans d'i anar e sabiái que m'i caldriá passar al mens doas oras. De fach, s'o volètz espepissar tot coma cal, i cal passar al mens dos jorns... mas amb mièja jornada, basta per ne far plan lo torn. Sequenon, en una ora, faretz una visita express que farà l'afar tanben.
La primièra partida del musèu es cronologica. Mas una cronologia facha d'un biais intelligent, solide! que permet de comprene lo perqué e lo cossí de la guèrra en començant en 1870 fins a...I a una partida reservada al nòstre Joanon:
Lo mond intelligent qu'engimbrèron aquel musèu, n'an pas fach un musèu franco-francés ont se parla pas que del punt de vista francés, sens chauvinisme ni patriotisme ranci. Fa de ben de comparar un pauc... aquí jos los òrdres de mobilizacion generala francés e alemands:
La museografia es variada e n'i a per totes los gostes. Se volètz pas legir, podètz sonque agachar, çò mostrat basta per n'aver per son argent :) I a tanben l'audioguida segur. Soi fan dels audioguidas, me demandi totjorn perque lo contengut dels audioguidas es pas jamai disponible suls sits internets del musèu! I a tanben de panèus explicatius que podètz legir o pas.
Dels documents afichats, demorèri un bocin de temps sus las mapas. Perque de còps soi cona coma una banasta.
Primièra question que me pausavi : perqué aquel musèu a Meaux? Que aquel bled, pas degun lo coneis. En tot cas, ieu lo coneissiái pas. E ben quand agachèri las mapas, comprenguèri qu'èra estat un dels endreches que carguèt pendent la guèrra.
E i aviá una mapa amb de puntets dessús, los punts representavan las batalhas, los eveniments importants, etc. E me diguèri tot fòrt "Mas èra pas nòstra aquela guèrra!". Ben òc, deu èsser aquò l'"unitat nacionala" : la guèrra es sus un punt plan precís del país, mas es tot lo mond que i va crebar.
Vertat, la primièra Guèrra Mondiala, l'estudièri a l'escòla mas tot aquò èra tan teoric coma Talès o Pitagòra. E aquí de veire los faches concrets, e amb un pauc mai d'experiéncia dins las cervelas, lo lum s'aluquèt a totes los estancis.
Passèri de temps a la zona mai bèla del musèu ont i a las reconstitucions de las trencadas e los aparelhs (avion, tank, etc)
Aprèp, passèri de temps a l'espaci tematic qu'es una mena d'inventari de tot çò qu'an coma objèctes de l'epòca, classats per tèmas mai o mens interessants : las armas (òm se'n fot), la vida de cada jorn del soldat (passionant), lo ròtle de las femnas e sai pas qué mai.
Lo musèu, dison qu'es lo musèu amb lo fons mai important sus la Primièra Guèrra Mondiala e ben vertat qu'an un fons d'objèctes de l'epòca impressionant!
La fin e sortida de la visita se fa per un corredor ont i a de bòrnas istoricas que mòstran per país o per zòna geografica las consequéncias de la Primièra Guèrra Mondiala sus la situacion mondiala.E a la dintrada del musèu quand la visita comença, te meton una projeccion, es pas un film, sons de montatges videos e sonòrs projectats sus una paret dessenhada de BD qu'es un compte en rè que partís d'ara per montar lo temps... per mostrar tot çò que s'es passat dempuèi aquela primièra guèrra
Es una de las causas que m'agradèron dins aqueste musèu, a despart de la qualitat de la museografia e de l'abondància del material d'epòca, mòstra plan la plaça importanta d'aqueste primièr conflicte mondial dins l'istòria de França, d'Euròpa e al delà.
0 comentaris
divendres, 8 de novembre de 2013
Lo vesin, l'estiu, lo slip e la rèsta (4)
(1) (2) (3)
Vos ramenti la cronologia anonciada de la tacatica per agantar lo vesin :
Primièra tapa : li far creire qu'es imprescindible dins ta vida. FACH
Vos ramenti la cronologia anonciada de la tacatica per agantar lo vesin :
Primièra tapa : li far creire qu'es imprescindible dins ta vida. FACH
Segonda tapa : aplicar sa responsa per que s'interesse a ta persona. FACH
Tresena tapa : bicar.A, aquò rai, la marinada pòt virar mal e èsser la debandada...
Entre dos còps de
vièch pincèl, me conta las òbras que faguèt a son apartament. E quand o aguèt tot netejat coma cal, me diguèt "Lo volètz veire mon vièch apartament?"
"Non."
Vaquí.
E perqué pas?
Perque cal daissar MA RI NAR.
Entre dos còps de
"Non."
Vaquí.
E perqué pas?
Perque cal daissar MA RI NAR.
Mas, ara qu'eriam intims amb lo Vesin, sabiái que ma tacatica marchariá.
E quauques jorns aprèp, i tornèt : " e lo volètz veire mon apartament?".
Montèri doncas en cò sieu.
E ben!
Tot es subrerecaptat, subrenetejat, pas res que despassa, pas res que rabala, pas una merdòta pel sòl. Tot d'un còp, aguèri vergonha,perque a mon ostal a ieu es puslèu lo contrari...
MAS, aviá lo lièch de pas fach.
Lo vesin fa pas son lièch!!!
E ben òc, perque me la mostrèt sa cambra!
E sabètz qué?
I a de miralhs !
De miralhs tot lo long del lièch, sus las pòrtas de l'armari.
Es pas un pauc porcassièr aquò?
E sabètz qué mai?
Sul lièch pas fach, i aviá lo pijama vèrd.
E ben ieu, un lièch que t'i rabala dessús un pijama tant afrós, m'i vau pas escambarlar.
0 comentaris
dijous, 7 de novembre de 2013
Lo vesin, l'estiu, lo slip e la rèsta (3)
(1) (2)
A, mas i cal passar un tresen còp a la pòrta del garatge!
Lo metèri lo revelh!
Se'n sortiriá pas coma aquò, vai!
Davalèri al garatge qu'èra ja a pintrar.
òu!
- Ièr, venguèretz d'ora de matin perque lo jorn d'abans vos aviái conflat a tròp parlar, è? Es aquò?
Perque la coneissi ieu la tacatica anti-pesucs, l'inventèri!
- E de qué fau ara ieu?
- Pas res.
- Ok. Anam charrar alara!
E las mans dins las pòchas, lo cuol sus l'escalièr, te l'agachèri pintrar.
E los vesins d'en fàcia te l'agachavan de son balcon.
E los novèls d'a costat de la mameta, lo turc amb son dròlle venguèron veire.
Gràcias a ieu, lo vesin a parlat a totes los vesins.
Primièr còp de sa vida en trenta ans.
Soi un ligam social.
A, mas i cal passar un tresen còp a la pòrta del garatge!
Lo metèri lo revelh!
Se'n sortiriá pas coma aquò, vai!
Davalèri al garatge qu'èra ja a pintrar.
òu!
- Ièr, venguèretz d'ora de matin perque lo jorn d'abans vos aviái conflat a tròp parlar, è? Es aquò?
Perque la coneissi ieu la tacatica anti-pesucs, l'inventèri!
- E de qué fau ara ieu?
- Pas res.
- Ok. Anam charrar alara!
E las mans dins las pòchas, lo cuol sus l'escalièr, te l'agachèri pintrar.
E los vesins d'en fàcia te l'agachavan de son balcon.
E los novèls d'a costat de la mameta, lo turc amb son dròlle venguèron veire.
Gràcias a ieu, lo vesin a parlat a totes los vesins.
Primièr còp de sa vida en trenta ans.
Soi un ligam social.
0 comentaris
dimarts, 5 de novembre de 2013
Lo vesin, l'estiu, lo slip e la rèsta (2)
(1)
L'endeman, me levèri un pauc tard.
Dubriguèri los contravents.
Lo vesin sortís sus son balcon e me crida sai pas qué. Ai lo cap dins lo cuol, òu, me desrevelhi.
Me ditz, fièr coma un bar tabat, qu'a ja pintrat aqueste matin.
E qu'es dochat e tot.
Lo con.
L'endeman, me levèri un pauc tard.
Dubriguèri los contravents.
Lo vesin sortís sus son balcon e me crida sai pas qué. Ai lo cap dins lo cuol, òu, me desrevelhi.
Me ditz, fièr coma un bar tabat, qu'a ja pintrat aqueste matin.
E qu'es dochat e tot.
Lo con.
0 comentaris
dilluns, 4 de novembre de 2013
Lo vesin, l'estiu, lo slip e la rèsta (1)
E ben, vos pòdi dire qu'amb lo Vesin ai plan avançat!
Ai trobada la tecnica per venir son amiga.
Pas de presents, pas d'estring penjat a la fenèstra, pas de convit per manjar o beure un còp. Non, aquò marcha pas.
Se vòles far collèga-collèga amb lo vesin, te cal bricolejar.
La salopeta, la susor, las tacas de pintura, aquò li agrada.
Primièra tapa : li far creire qu'es imprescindible dins ta vida.
Segonda tapa : aplicar sa responsa per que s'interesse a ta persona.
Tresena tapa : bicar.
Concretizacion :
Voliái pintrar la pòrta del garatge que n'aviá plan de besonh. Ò, aquò èra pas per l'estetica, mas podiái pas daissar la fusta se secar mai de temps. Anèri a Casto me crompar de lasura per pintrar la pòrta.
Mas quand te vendon quicòm a Casto, te vòlon vendre la mitat de la botiga. E te parlan de decapar, ponçar, lissar, gratussar e tot plen de vèrbs del primièr grop que compreni pas plan a qué correspondon. Alara, li telefonèri al vesin per saber que me caliá faire en dirècte de Casto en li dire "alò lo vesin? de qué me cal prene? pliz help me". E aquí, pitre de chivalièr blanc en abans, me respond :"vos cal crompar una bròssa d'agram".
Voliái pintrar la pòrta del garatge que n'aviá plan de besonh. Ò, aquò èra pas per l'estetica, mas podiái pas daissar la fusta se secar mai de temps. Anèri a Casto me crompar de lasura per pintrar la pòrta.
Mas quand te vendon quicòm a Casto, te vòlon vendre la mitat de la botiga. E te parlan de decapar, ponçar, lissar, gratussar e tot plen de vèrbs del primièr grop que compreni pas plan a qué correspondon. Alara, li telefonèri al vesin per saber que me caliá faire en dirècte de Casto en li dire "alò lo vesin? de qué me cal prene? pliz help me". E aquí, pitre de chivalièr blanc en abans, me respond :"vos cal crompar una bròssa d'agram".
OK.
Una setmana mai tard, perque cal daissar marinar un pauc, es aital que las causas son bonas, quand las daissas marinar un pauc, e ben sortisses sul trepador l'escala, ta lasura, ta botelha d'aiga perque puta-que-fa-caud-mila-dieus e THE bròssa d'agram. Montas sus l'escala, que una femna quilhada sus una escala, o ai ben remarcat, aquò li agrada al vesin! E grata que grataràs la pintura vièlha de la pòrta.
Doas minutas mai tard, lo vesin dubrirà sa fenèstra e te cridarà, perque ara coneis ton pichòt nom.
- Vos la cal ponçar la pòrta, serà melhor!
Ok, alara conàs, perqué me diguères de crompar aquò?
- Non, va plan amb aquò.
- Vos l'ai daissada dins lo garatge la maquina de ponçar, la podètz prene se volètz.
- Non, non, vòli pas ponçar.
- Mas si, es melhor.
- ...
-Davali.
Davala. Sortís l'alonga electrica, branca la maquina e ponça al mens 10cm2. Pas tròp tanpauc, è!
- Agachatz, tocatz coma es melhor aital.
- Rai. Mas ieu o vòli pas far.
- E ben, o vos farai ieu alara!.
YES!
I WIN!
Melania : One point!
I WIN!
Melania : One point!
Rendètz-vos pres l'endeman 8h per ponçar la pòrta del garatge.
7h45, lo tipe i es, ponça que ponçaràs.
Ieu l'agachèri.
E a un moment l'ajudèri.
Un pauquet.
Per netejar la pòrta abans de la pintrar.
Un pauquet.
Per netejar la pòrta abans de la pintrar.
E parlèri.
Bon dieu que charrèri.
E lo faguèri charrar tanben. Istòria de ne saber un pauc mai.
Bon dieu que charrèri.
E lo faguèri charrar tanben. Istòria de ne saber un pauc mai.
L'autre vesin, lo marroquin que vòl viure amb ieu, me maridar o al mens tirar un còp, ditz que lo Vesin a una amiga, que lo dissabte de ser, se'n va. MAs ditz aquò que deu èsser gelós lo marroquin.
De fach, l'estiu es estat policièr amb doas enquèstas parallèlas sul vesin : son eslip unenc e sa vida sexuala.
Quand acabèt de pintrar, al cap d'una bona ora e mièja, diguèt "tornarai deman per la segonda!".
Ok, a deman!
1 comentaris
diumenge, 3 de novembre de 2013
Constat
"Conàs* a las qualitats que cal e los defauts que soi capabla de suportar."
* la redaccion a cambiat los pichòts noms.
1 comentaris
divendres, 1 de novembre de 2013
De la còrda del vesin, un còp de mai
Ne pòdi pas mai.
Ne pòdi pas mai de l'agachar la còrda del vesin e d'i veire son pijama laidàs.
Al concors del pijamà mai òrre, lo vesin ganha.
E de luènh.
Ja, que metèsse sos eslips darrièr los lençòls per m'empachar de los comptar, trobavi aquò mesquinàs.
Mas que metèsse en tot primièr, aquí davant, jos mos paures uèlhs, lo pijama, es de crudeltat pura.
Una parentèsi : non, non, non, me soi pas enganada, ai ben marcat "sos eslips" amb tot plen de s, que l'autre jorn, blanqueta!, ne vegèri DOS d'eslips sus la còrda! Manquèri de cabussar de mon balcon e de li anar demandar de qu'èra aquela revolucion que me n'avián pas avisada.
Rai, benlèu t'aviá juste tirat una lofa merdosa dins la setmana.
Fin de la parentèsi.
Alara, lo pijama del vesin e ben fin finala revèrta un pauc lo vesin. Es de la mòda de las annadas 80, es a dire laidàs, perque , o cal plan dire, las annadas 80, aquò èra missant missant gost. Non, es pas perque la mòda a passat, èra laidàs JA a l'epòca. Punt.
Primièr de tot, m'o cal confessar, ai un problèma amb los pijamas masculins perque abans, innocenta e ignoranta de la dura realitat qu'èri, o sabiái pas ieu que los òmes cargavan de pijamas. Te cresiái que los òmes dormissián nuses o, en cas de grand freg, cargavan l'eslip (L'eslip de la setmana, 7 jorns, 8 nuèches, camfre power) perque a mon ostal, los òmes avián pas de pijama. Cresiái que i aviá una mena de rite de passatge e que passavas de l'enfantesa amb ton pijama Winnie l'orson a l'atge adulte-ai-los-colhons-peluts, sens mai de pijama per dormir.
Vos disi pas lo primièr còp que dormiguèri amb un tipe que dormissiá ni nus ni en eslip:
- Ra, coma as l'èr con, lo pijama es per dormir a l'espital. (vos rasseguri, dempuèi, ai aprés la tolerància)
- N'as un tu de pijama, e siás pas a l'espital.
- Mas ieu soi una femna, e las femnas cargan de pijamas.
- E te creses qu'aquò's sexy un pijama amb de pinguins dessús?
1-1
Mas tornem al traumatisme del jorn: lo pijama sus la còrda del vesin.
Primièr, la forma del pijama : cossí es copada la causa? Es un pijama anti-viòl nocturn. Amb d'elastics als ponhets e a las cavilhas, istòria de i pas poder passar la man genre "mmmm, te vau dintrar la man dins lo pijama long del braç e aprèp, t'anarai tocar la quèca" e istòria tanben d'aver l'èr ben con lo matin amb aquel pijama que te quicha e que te saucissona.
Puèi, la color, ò 'fant la color, santa Verge aparatz me los uèlhs : vèrd. Mas pas un vèrd primaveral o un vèrd caqui-soi-un-òme-musclat-jos-mon-costum-militar, non, una mena de vèrd-botelha-caca-d'auca cansat de tantas lavadoiras dempuèi 1981. E per acabar de far venir lo vòmit, lo tricòt del pijama vèrd-botelha-caca-d'auca-cansat e ben dessús i a de raias blau fosc, amb un bocin de negre e de vèrd fluo.
E ben ieu vòli pas mai subir aquò, vòli pas mai dever veire aquel pijama afrós un còp per mes. Manquèri de li anar dire al vesin "los pijamas aquò se fa secar al dintre de l'ostal, jamai sus la còrda defòra" auriái pogut apondre tanben "e los eslips, los cal metre cap a l'exterior de la corda, sequenon secaràn pas plan", mas seriá estat benlèu un pauc grossàs.
La bona nòva dins l'istòria, es qu'ai trobat de qué li vau faire coma present per Nadal!
4 comentaris
Subscriure's a: Missatges (Atom)


text:
Reichshoffen
Reichshofen en alemannisch (Reichshoffen en francés) es una comuna francesa del departament del Bas Ren e de la region d'Alsàcia.
Somari
Geografia[modificar | modificar la font]
La municipalitat de Reichshoffen a situat a l'intrada del Parc natural regional dels Vòges del Nòrd, a 50 quilomètres al nòrd d'Estrasburg, entre Haguenau e Bitche.
La commune de Reichshoffen est située à l'entrée du Parc naturel régional des Vosges du Nord, à 50 kilomètres au nord de Strasbourg, entre Haguenau et Bitche.
Istòria[modificar | modificar la font]
La vila compòrta qualques vestigis medievales (torns e remparts aital coma dels ostals a pan de bòsques en datant de la Sègle Modèl:S mini-Modèl:Verificacion sègle), la glèisa Santa-Michel #que lo campanal ne mesura 72 mètres de nautor (bastida l'an 1772) e lo castèl de la familha de Dietrich. Mas la célébrité d'aquela vila a sustot a la batalha dicha de Reichshoffen, evocada en la cançon Aiçò èra un ser batalha de Reichshoffen.
Las primièras traces de la preséncia de l'Òme a Reichshoffen datan del bronze final entre 1050 e 950 av. J-C.
La ville comporte quelques vestiges médiévaux (tours et remparts ainsi que des maisons à pan de bois datant du Sègle Modèl:S mini-Modèl:Verificacion sègle), l'église Saint-Michel dont le clocher mesure 72 mètres de haut (construite en 1772) et le château de la famille de Dietrich. Mais la célébrité de cette ville tient surtout à la bataille dite de Reichshoffen, évoquée dans la chanson C'était un soir bataille de Reichshoffen.
Les premières traces de la présence de l'Homme à Reichshoffen datent du bronze final entre 1050 et 950 av. J-C.
Administracion[modificar | modificar la font]
Demografia[modificar | modificar la font]
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Véser tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]


text:
04 mars 2007
Una visita a Expòlengas
Aquel article es estat escrich pel jornal la Setmana (que lo passèt perqué volia evitar una "polemica esterila" çò ditz amb Couleitiéu Prouvènço) [Se volètz una version francesa mai clicatz aquí ] Dins lo metrò parisenc d’afichas convidavan lo monde a vistalhar Expòlengas, Pòrta de Versalhes. I anèri lo jorn de la dubertura, lo 24 de genièr passat, per veire un pauc de que se trachava. Me cal confessar que pòdi pas balhar de responsa clara sul sicut, perque las tòcas de la manifestacion m’an pas sembladas pro claras.... [Lire la suite]


text:
Dins Orleans mai sos barris (>fr), coma dins Fleury (>fr) per eisemple, los banholistes fagueten ilhs-tot la rintrada la setmana passada. Per lu que vai sus sa becana, ‘na sòla enveia, subreviure !
Aquí dins la forcha ronda, aüsadament que mos frens son poderós ! La veitura se ‘restet finalament mas me fauguí usar de ma soneta mai d’una vetz.
Pertant, dans Fleury, i aguet, autravetz, daus chauses pas tròp maus de fach per las becanas.
La banda pinturada se ‘chaba per un passatge especifique…
…servat per las becanas, qu’es pinturlurat dessus. I a màs 300m d’un pitit-colador-ciclable autorisat per lu paneu.
Coma avieisa
‘na veitura un tractor, me ringe.
E aquí Jan-la-Colha se metet de me cridar dessur, de m’insurtar que me faliá respectar las reglas dau code de la rota. Forçament, lu convidí de gaitar mielhs lu paneu a l’intrada de la rua, dins son sens de circulaci’ e lu dins lu meu. Raooooom ! Raooooom !
E quò, quò fai daus goiats. Afe, fau dire que i a 2 o 3 ans, Fleury faguet passet lu « velotorn » la festa oficiala dau velò DINS la mediatèca, ne’n vesem la resulta.
- ‘Queu bilhet es virat de lu aquí (>fr) dins la linga dau Rabelais
- Mos bilhets (>fr) sus la ciutat dangierosa de Fleury (>fr)


text:
Virus H1N1
Los Influenzavirus A jos-tipe H1N1 designan los virus de la gripa apartenent al sostipe H1N1 de la linhada d'Influenzavirus A. Se caracterizan per un poder patogèn elevat per l'èsser uman, que son responsables de gaireben la mitat de totas las infeccions de gripa umana e especialament d'una granda part dels cases de gripa sasonièra.
D'unas socas de H1N1 son endemicas als umans, d'autras son endemicas dins los aucèls (gripa aviària) e los pòrcs (gripa porcina).
De virus del sostipe H1N1 son responsables de las pandemias de gripa de 1918 e de 2009 e mai d'una part de las gripas pandemicas sasonièras.
Lo nom H1N1 indica que lo virus presenta a sa superfícia la combinason de doas moleculas-antigènas :
- l’emaglutinina de tipe 1 ;
- la neuraminidasa de tipe 1.
Istòria[modificar | modificar la font]
Gripa de 1918[modificar | modificar la font]
Un virus presentant la combinason antigenica H1N1 foguèt responsable de la pandemia de gripa dicha espanhòla de 1918-1919, que tuèt gaireben trenta milions de personas. Lo pauc de coneissença sus la vida dels virus permet pas de saber cossí aquel virus apareguèt puèi desapareguèt en 1919 e tornèt aparéisser d'un biais fòrça mens virulent.
Gripa de 1977-1978[modificar | modificar la font]
De mai, un virus H1N1 foguèt tanben responsable de la pandemia de 1977-1978 amb una mortalitat relativament bassa. Se trobèt dins d'autres epidemias localas, coma als Estats Units e en Espanha dempuèi 2007.
Gripa de 2009[modificar | modificar la font]
Al mes de març de 2009, un virus H1N1 a fach son aparicion en Mexic jos un biais genetic inedit, e se propaga rapidament a l'entorn del mond. Segon un rapòrt de l'OMS al mes de junh de 2009, la mortalitat es flaca e tòca principalament de personas ja afeblidas mas que 30% a 50% dels cas arriban dins de personas joves e en bona santat. Dins la majoritat dels cas, los malauts an presentat que de simptòmas benignes e lor garison foguèt rapida e completa.
Las personas presentant los simptòmas de la gripa A(H1N1) son tractadas amb de paracetamol e per los cas pus sevèrs amb d'inibitors de la neuraminidase dels virus gripals coma l’oseltamivir o lo zanamivir
L'11 de junh de 2009, l’OMS a passat l'epidemia dins la fasa 6; la gripa A (H1N1) de 2009 es considerada doncas coma una pandemia.


text:
M2 Bradley
Lo M2 Bradley IFV es un veïcul de combat d'infantariá desvolopat per leis Estats Units d'America dins lo corrent deis annadas 1970 e intrat en servici en 1981. Foguèt tanben adoptat per l'Arabia Saudita. Destinada a l'acompanhament dei carris M1 Abrams, es adaptat ai missions de reconeissença e ais operacions demandant una manobrabilitat importanta. Permet lo transpòrt de l'infantariá sus lo prat batalhier, de'n assegurar la proteccion còntra leis armas leugieras gràcias a son blindatge e de la sostenir gràcias a un canon de 25 mm e de míssils TOW. Dempuei 1981, mai de 4 600 son estadas produchas.
Lo M2 Bradley participèt ai doas guèrras estatsunidencas còntra Iraq. A demostrat son eficacitat sus lo prat batalhier e sa capacitat de destrurre de carris T-55 ò T-72 iraquians[1]. En revènge, son blindatge es aparegut tròp feble per arrestar lei tirs d'armas anticarris utilizadas per lei guerilhas iraquianas après l'afondrament dau regime de Saddam Hussein.


text:
Aquelo istòri se passo dins un cirque.
- Midamo, messiès...vous demando de faire lou plus grand silènci...anas vèire un numero que s'es jamai vist...emé un enorme croucoudilo.
Aqui lou dountaire sort soun seise di braillo, e lou met dins la goulo dóu bestiàri que tèn emé li man, pièi levo li man...
Lou presentatour :
- Encaro mai fort...
Fai passa un tabaioun à "El Curioso", que pico sus la tèsto dóu moustre...que noun boulego...e lou dountaire, se retiro lèu fa dóu croucoudilo souto lou pica di man di regardaire qu'an retengu soun alen...l'ome saludo, aubouro li bras...es un triounfle...
Lou presentatour, après uno rampelado:
- Se quaucun vau assaja aquelo esperiènci, uno primo de milo euro es óuferto !
Ren dis rèn ...à despart d'uno fumasso que s'aubouro dins li gradin ... es la grosso Margarido , emé sa voues de grapaud, crido:
- Iéu vole bèn assaja...mai es pas de besoun de me pica sus la tèsto !...
Lou dountaire intrepide
Aquelo istòri se passo dins un cirque.


text:
Dimars, 27 de genièr de 2015, 03h00 Espòrt
Per Candelosa, se revelharà l’Ors canari de Carcassona?
E venguèt l’ora de l’afrontament entre los Dracs e los Cavalièrs Catars, seleccion dels melhors jogaires de Carcassona, Lesinhan e Limós. Se vegèt lèu fait la diferéncia de ritme entre Superliga e competicion d’Elèit: tresena minuta, Ben Pomeroy puntèt lo primièr ensag catalan; seisena minuta, Oldfield èra a la recepcion d’un còp de pè a seguir; onzena minuta, veniá al segonda linha Whitehead de marcar; catorzena: lo farfadet Escarré preniá de velocitat la defensa audenca. Un quart d’ora que se jogava e los Dracs menavan ja 24-0: Tomàs Bòsc aviá ensacadas las quatre transformacions. A la 18a, amb un còp de pè inversat de Maime Gressèque, lo limosenc Pau Ivan dobrissiá la marca pels Chivalièrs, mas lo novèl menaire australian dels Dracs, Todd Carney, traucava dos còps la defensa audenca (21a e 26a). A la 35a, lo centre Stacul èra lo primièr sus un còp de pè de Gressèque. La pausa èra fiulada per l’arbitre anglés de Superliga, Tim Roby, sus un avantatge de 34-12 pels Dracs.
La pluèja se metèt a tombar finòta, mas los 6000 espectators esperavan lo segond acte que los audencs jogarián amb lo vent favorable. Dins lo segond temps, los Dracs ajustèron quatre novèls ensages, òbras de Garcia (44a), de Cardace (48a), de Casty (66a) e de l’inevitable Escarré tornar (70a). Los Cavalièrs faguèron mòstra d’esperit d’iniciativa e capitèron a marcar dos còps: mercé a Farlow a l’ora de jòc e per Ben Jones just sus la còrna. Marca finala e plan logica: 58-24 pels Dracs. Demorava de seguir un polit espectacle lasèr sus fons musical d’Els Segadors e del Se canta. Nos demòra d’esperar que se prendràn d’autras iniciativas per véser aquela novèla esquipa del malhòt blau a escapulari sang e aur amb debasses irange!
Dimenge, Tolosa anèt ganhar a Warrington 26-6 contra una esquipa ont figuravan sèt jogaires regulars de la Superliga . Ara, los Dracs van preparar plan seriosament lo primièr rendètz-vos de la sason: lo divendres 6 de febrièr cò del campion de 2014: Saint Helens.
La segonda fasa en Elèit
La dimenjada marcarà la debuta del la segonda fasa en Elèit. Las doas partidas de la Pola dels Asses se jogaràn dissabte: a las 5 e mièja del vèspre, Tolosa-Lesinhan, e a las 6 e mièja, Carcassona-Dragonets.
Dimenge, en pola B, Vilafranca recebrà Palau e Limós esperarà Albi a l’Agulha; en pola C, son programadas las partidas Baó-Avinhon e Vilanuèva-L’Escura d’Albigés.
Alan Roch


text:
Lo Bisbal
Lo Bisbal[1][2],[3],[4] (oficialament en francés Le Vibal) es una comuna roergassa situada dins lo departament d'Avairon e la region de Miègjorn-Pirenèus.
Somari
Geografia[modificar | modificar la font]
La municipalitat del Vibal desvolòpa lo sieu territòri entre la cadena de las Palanges a l'Èst e lo scenari del Ségala a l'oèst. Al Sud ela surplombe la retenuda del lac de Pont de Salars sul riu Viaur. Aquela darrièra fa mestièr de frontièra naturala amb lo Lévézou.
la commune du Vibal développe son territoire entre la chaîne des Palanges à l'Est et le plateau du Ségala à l'ouest. Au Sud elle surplombe la retenue du lac de Pont de Salars sur la rivière Viaur. Cette dernière fait office de frontière naturelle avec le Lévézou.
Istòria[modificar | modificar la font]
Distincion del comte de Rodez,del rei de França, de contunh,a partir del XVIIe sègle,dels Trémolières,bourgeois de Rodez.Larèr de la chouannerie en Rouergue.
Seigneurie du comte de Rodez,du roi de France, puis,à partir du XVIIe siècle,des Trémolières,bourgeois de Rodez.Foyer de la chouannerie en Rouergue.
Administracion[modificar | modificar la font]
Demografia[modificar | modificar la font]
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Vejatz tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]
- ↑ P. Pojada dins LAS COMUNAS DE MIÈGJORN-PIRENÈUS, Nouvelles Editions Loubatières, 2009
- ↑ Patrici Pojada, Repertòri toponimic de las comunas de la region Miègjorn-Pirenèus, Nouvelles Éditions Loubatières, 2009, ISBN 978-2-86266-573-3
- ↑ Sit Toponimia occitana
- ↑ Top'Òc Diccionari toponimic occitan del Congrès permanent de la lenga occitana.


text:
Torax
Lo torax qu'es la partida superiora deu tronc deu còs. Qu'es anatomicament limitat per la caisha toracica. Que destriam lo torax entre lo contenent e lo contengut.
Lo contenent[modificar | modificar la font]
Qu'es compausat d'elements musculo-esqueletics. L'esternum en davant, l'esquia en darrèr, las còstas en bilaterau.
Lo contengut[modificar | modificar la font]
Hens aquera caisha toracica, qu'existeish organs strictament intra-toracica, mes tanben, en devath deu diafragma, organis intra-toracica e intra-abdominau.
Au solèr susdiafragmatic, que trobam los dus paumons de cada costat, colats a la caisha dab la pleura, ligats a l'ambient exterior dab la traquéa qui's destria en broncas dreta e esquèrra. Au miei d'aquò lo miedastin, que conten lo còr, lo sistèma vascular cardiac (artérias pulmonaras, veas pulmonaras, aòrta, vea cava superiora e inferiora), l'esofag.
Au solèr sosdiafragmatic, intra-abdominau, qu'avem lo hetge a dreta e la meussa a l'esquèrra.


text:
Dimars, 22 de setembre de 2015, 03h00 Espòrt
Thurston, dobertura e menaire del jòc dels Vaquièrs del Queensland-Nòrd, designat pel tresen còp melhor jogaire de la sason en NRL
Fins a la còrna a Limós
Dimenge, jol solelh estivenc, lo public aviá respondut a l’aficha totjorn recomençada: Limós-Associacion Esportiva Carcassona XIII. Los locals dobrissián la marca per un ensag de Migaud mes sus orbita pel menaire de jòc Murcià, que sa retirada de las pelenas del mes de mai durèt del temps de l’aperitiu d’adieu! Mas mercé a dos ensages de Sobeiràs e un de Pau, amb 2 transformacions, los vesitaires menavan 16-6 a la pausa. Los Limosencs tornavan determinats sus la pelena e ajustavan tres ensages (Puso un còp e Martins dos còps), una transformacion e doas penalitats (Murcià) per menar 24-16. Al mai fòrt de la dominacion locala, sus intercepcion, Sobeiràs signava son tresen ensag de la vesprada e l’Associacion Esportiva Carcassona XIII tornava a 24-22. Limós se multiplicava en defensa, Carcassona trapava pas lo trauc e Murcià i anava de son tombat tradicional a la 77a minuta: 25-22 pels locals. L’Associacion Esportiva Carcassona XIII recuparava la pauma sus l’engatjament, Pau anava darrièr la linha, mas l’arbitre estimava qu’aviá pas puntat. Demorava una punhada de segondas de jogar quand, dins los 20 mètres locals, sus un tampon canari desesperat, lo dobertura limosenc Borrèl daissava escapar la palma que lo mesclanha carcassonés Borrèl bonificava en un ensag de la victòria 26-25 que deslargava los crits estrambordats dels sostens e fasiá calar en un res de temps los “Cuí-cuí-cuí, los Canaris son cuèits!” locals.
D’aquel temps, Lesinhan se passejava a Palau: 48-14.
Dissabte, Vilanuèva, amb un budget estequit e un grop jove, comprenguèt que se preparava a un camin de crotz entamenat a Albi: desfaita 46-10. Los Dragonets anavan batre los Broncos de Tolosa dins la partida de las formacions-resèrvas: 24-16.
Pel compte de la tresena jornada, doas partidas son al programa dissabte 26: Avinhon-Albi (17h), Vilanuèva-Tolosa (20h) e doas oposicions entre audencs e catalans per dimenge (15h30): Palau-Limós e Dragonets-Lesinhan a Sant Estève.
Superliga: rer qual las mièjas finalas a domicili?
Los Dracs aiman pas brica los viatges. N’avèm una novèla e trista demostracion. Aprèp la partida embriaganta contra Leeds, dur retorn a la realitat cò dels Lops de Warrington: 26-0 a la pausa e 46-6 al final. Carney èra tornarmai absent e Pelissièr suspendut en intèrne per aver declarat a la premsa que jogava pas pro. Anem, encara un esfòrç: la setena plaça serà lo sol enjòc del desplaçament de dimenge contra l’Hull FC.
En cap de classament, aprèp una novèla desfaita de Leeds sus sa pelena fàcia a Castleford (29-22), la victòria d’Huddersfield a Hull, 34-20, e la de Saint Helens sus Wigan, 18-14, las posicions dels quatre qualificats per las mièjas finalas son aquestas:


text:
Bona idea. Aqueste grop romanch m'encanta! Son fòrça bons.
Vaquí un grop que canta en occitan cisalpenc, de las Valadas Occitanas (Estat italian):
Maquina Enfernala de Lou Seriol ("The Squirrel")https://www.youtube.com/watch?v=oQUjBV_LHIAParaulas
:
La Maquina Enfernala a ben lo morre plat
de pòliç de mesura e lo son coma vòs tu
de Maquinas enfernalas i n’a tuchi cantons
a l'òste en la gleisa e beleu dins ta maison
la Maquina enfernala te parla dau dedins
te dis lòn que te chal faire de la sera au matin
la Maquina enfernala es pas una mia envencion
de luns a la diamenja a vos crema i neurons
En la Maquina enfernala i tròbes en pauc de tot
de filhas patanuas , lo Papa, de balon
de milions a ganhar, des mòtos e des cartoons
e dins tot aquest flan ont es l'informacion?
De sens plen de plastica de labres au silicon
de monde sus a un isla, de longs e des chichons
sarrats dins la meison a faire i porcons
e tuchi aqui denant a beicar la trasmission...
Fai-te pas comandar dau poder
destissa lo bordel d'la maquina enfernala
fai-te pas comandar dau poder
avisca lo cervel e fai brusar ta flama
Fai-te pas comandar dau poder
destisa lo bordel d'la maquina enfernala
fai-te pas comandar dau poder
avisca lo cervel
La Maquina enfernala s’i gaches ben dedins
es vueida coma botas a la fin dau tiu festin
lor dion que siem libres "es tot denant de vos!"
(si lo monde es parier mi vau viure sus Pluton!)
es coma lo serpent denant lo son de la fluta
la maquina enfernala pinta d'òr tot lòn que tocha
e se decò vosautres la pensetz coma mi
fasem petar la maquina a lo son de nòstre rindim


text:
La Beguda de Masenc
La Beguda de Masenc (La Bégude-de-Mazenc en francés) es una comuna occitana de Provença, situaa dins lo departament de Droma e la region d'Auvèrnhe Ròse Aups.
Somari
Geografia[modificar | modificar la font]
Comunas vesinas[modificar | modificar la font]
(2,0 km)
(2,6 km)
(3,5 km)
(5,1 km)
(5,2 km)
(5,5 km)
(5,5 km)
(5,7 km)
Toponimia[modificar | modificar la font]
Istòria[modificar | modificar la font]
Administracion[modificar | modificar la font]
Demografia[modificar | modificar la font]
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Véser tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]


text:
La Cela (Corresa)
La Cela (oficialament en francés Lacelle) es una comuna lemosina situada dins lo departament de Corresa e la region de Novela Aquitània, ancianament de Lemosin.
Somari
Geografia[modificar | modificar la font]
Istòria[modificar | modificar la font]
Administracion[modificar | modificar la font]
- Abans la refòrma cantonala de 2014, aplicada en 2015, la comuna èra dau canton de Trainhac; es aura dau canton de Seilhac-Monédières (en francés), donc de Selhac-Monedieras.
Demografia[modificar | modificar la font]
Luecs e monuments[modificar | modificar la font]
Personalitats ligadas emb la comuna[modificar | modificar la font]
Vejatz tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]


text:
Décret du 25 septembre 2017 portant classement, parmi les sites des départements de l'Aude, de la Haute-Garonne et de l'Hérault, des paysages du canal du Midi, sur le territoire des communes d'Alzonne, Argeliers, Argens-Minervois, Azille, Badens, Blomac, Bram, Carcassonne, Castelnaudary, Caux-et-Sauzens, Cuxac-d'Aude, Ginestas, Gruissan, Homps, La Redorte, Labastide-d'Anjou, Lasbordes, Marseillette, Mas-Saintes-Puelles, Mirepeisset, Montferrand, Montréal, Moussan, Narbonne, Ouveillan, Paraza, Pennautier, Pexiora, Pezens, Port-la-Nouvelle, Puicheric, Roubia, Sainte-Eulalie, Saint-Marcel-sur-Aude, Saint-Martin-Lalande, Saint-Nazaire-d'Aude, Sallèles-d'Aude, Trèbes, Ventenac-en-Minervois, Villalier, Villedubert, Villemoustaussou, Villepinte et Villesèquelande (Aude), Auzeville-Tolosane, Avignonet-Lauragais, Ayguesvives, Castanet-Tolosan, Deyme, Donneville, Gardouch, Labège, Montesquieu-Lauragais, Montgiscard, Péchabou, Pompertuzat, Ramonville-Saint-Agne, Renneville, Saint-Rome et Vieillevigne (Haute-Garonne), Agde, Béziers, Capestang, Cers, Colombiers, Cruzy, Marseillan, Nissan-lez-Enserune, Olonzac, Poilhes, Portiragnes, Quarante, Vias et Villeneuve-lès-Béziers (Hérault)
texte n° 11
Décret du 25 septembre 2017 portant classement, parmi les sites des départements de l'Aude, de la Haute-Garonne et de l'Hérault, des paysages du canal du Midi, sur le territoire des communes d'Alzonne, Argeliers, Argens-Minervois, Azille, Badens, Blomac, Bram, Carcassonne, Castelnaudary, Caux-et-Sauzens, Cuxac-d'Aude, Ginestas, Gruissan, Homps, La Redorte, Labastide-d'Anjou, Lasbordes, Marseillette, Mas-Saintes-Puelles, Mirepeisset, Montferrand, Montréal, Moussan, Narbonne, Ouveillan, Paraza, Pennautier, Pexiora, Pezens, Port-la-Nouvelle, Puicheric, Roubia, Sainte-Eulalie, Saint-Marcel-sur-Aude, Saint-Martin-Lalande, Saint-Nazaire-d'Aude, Sallèles-d'Aude, Trèbes, Ventenac-en-Minervois, Villalier, Villedubert, Villemoustaussou, Villepinte et Villesèquelande (Aude), Auzeville-Tolosane, Avignonet-Lauragais, Ayguesvives, Castanet-Tolosan, Deyme, Donneville, Gardouch, Labège, Montesquieu-Lauragais, Montgiscard, Péchabou, Pompertuzat, Ramonville-Saint-Agne, Renneville, Saint-Rome et Vieillevigne (Haute-Garonne), Agde, Béziers, Capestang, Cers, Colombiers, Cruzy, Marseillan, Nissan-lez-Enserune, Olonzac, Poilhes, Portiragnes, Quarante, Vias et Villeneuve-lès-Béziers (Hérault)
NOR: TREL1710007D
Par décret en date du 25 septembre 2017 :
Sont classés parmi les sites des départements de l'Aude, de la Haute-Garonne et de l'Hérault les paysages du canal du Midi, communes d'Alzonne, Argeliers, Argens-Minervois, Azille, Badens, Blomac, Bram, Carcassonne, Castelnaudary, Caux-et-Sauzens, Cuxac-d'Aude, Ginestas, Gruissan, Homps, La Redorte, Labastide-d'Anjou, Lasbordes, Marseillette, Mas-Saintes-Puelles, Mirepeisset, Montferrand, Montréal, Moussan, Narbonne, Ouveillan, Paraza, Pennautier, Pexiora, Pezens, Port-la-Nouvelle, Puicheric, Roubia, Sainte-Eulalie, Saint-Marcel-sur-Aude, Saint-Martin-Lalande, Saint-Nazaire-d'Aude, Sallèles-d'Aude, Trèbes, Ventenac-en-Minervois, Villalier, Villedubert, Villemoustaussou, Villepinte et Villesèquelande (Aude), communes d'Auzeville-Tolosane, Avignonet-Lauragais, Ayguesvives, Castanet-Tolosan, Deyme, Donneville, Gardouch, Labège, Montesquieu-Lauragais, Montgiscard, Péchabou, Pompertuzat, Ramonville-Saint-Agne, Renneville, Saint-Rome et Vieillevigne (Haute-Garonne), communes d'Agde, Beziers, Capestang, Cers, Colombiers, Cruzy, Marseillan, Nissan-lez-Enserune, Olonzac, Poilhes, Portiragnes, Quarante, Vias et Villeneuve-lès-Béziers (Hérault).
Ledit décret ainsi que la carte et l'intégralité des plans annexés peuvent être consultés à la préfecture de l'Aude, 52, rue Jean-Bringer, CS 20001, 11836 Carcassonne Cedex 09, à la préfecture de la Haute-Garonne, 1, place Saint-Etienne, 31038 Toulouse Cedex 9, et à la préfecture de l'Hérault, 34, place des Martyrs-de-la-Résistance, 34062 Montpellier Cedex 2. Le présent décret, la carte et les plans annexés concernant chacune des communes intéressées peuvent être consultés dans les mairies :
Département de l'Aude :
Mairie d'Alzonne - 56, avenue Antoine - Courriere - 11170 - Alzonne ; Mairie d'Argeliers - 7 place de l'Hôtel de ville - 11120 - Argeliers ; Mairie d'Argens-Minervois - 11 Place Jean Moulin - 11200 - Argens-Minervois ; Mairie d'Azille - Allée Pol Lapeyre - 11700 - Azille ; Mairie de Badens - Avenue Georges Degrand - 11800 - Badens ; Mairie de Blomac - 6, rue de la Mairie - 11700 - Blomac ; Mairie de Bram - Rue du Chanoine Andrieu - 11150 - Bram ; Mairie de Carcassonne - 32, rue Aimé Ramond - 11000 - Carcassonne ; Mairie de Castelnaudary - 22 Cours de la République - 11400 - Castelnaudary ; Mairie de Caux-et-Sauzens - 2 place de la Mairie - 11170 - Caux-et-Sauzens ; Mairie de Cuxac-d'Aude - 29 Boulevard Yvan Pelissier - 11590 - Cuxac-d'Aude ; Mairie de Ginestas - Avenue de la Promenade - 11120 - Ginestas ; Mairie de Gruissan - Boulevard Victor Hugo - 11430 - Gruissan ; Mairie de Homps - Rue de la République - 11200 - Homps ; Mairie de La Redorte - 7 Avenue Victor Hugo - 11700 - La Redorte ; Mairie de Labastide-d'Anjou - 1 Place de la Mairie - 11320 - Labastide-d'Anjou ; Mairie de Lasbordes - 9 Grande Rue - 11400 - Lasbordes ; Mairie de Marseillette - 1 Place François Mitterrand - 11800 - Marseillette ; Mairie de Mas-Saintes-Puelles - 1 Rue de la Mairie - 11400 - Mas-Saintes-Puelles ; Mairie de Mirepeisset - 5 Place de la République - 11120 - Mirepeisset ; Mairie de Montferrand - 6 place de la Mairie - 11320 - Montferrand ; Mairie de Montréal - Rue de la Mairie - 11290 - Montréal ; Mairie de Moussan - 9, avenue de la Mairie - 11120 - Moussan ; Mairie de Narbonne - Place de l'hôtel de ville - 11108 - Narbonne ; Mairie d'Ouveillan - Place des Pénitents - 11590 - Ouveillan ; Mairie de Paraza - Hôtel de ville - 11200 - Paraza ; Mairie de Pennautier - Boulevard Pasteur - 11610 - Pennautier ; Mairie de Pexiora - Place de la Mairie - 11150 - Pexiora ; Mairie de Pezens - 18 Avenue de l'Europe - 11170- Pezens ; Mairie de Port-la-Nouvelle - Place du 21 Juillet 1844 - 11210 - Port-la-Nouvelle ; Mairie de Puicheric - Avenue François Mitterrand - 11700 - Puicheric ; Mairie de Roubia - 16 Avenue de l'Hôtel de ville - 11200 - Roubia ; Mairie de Sainte-Eulalie - 1 Place de la Mairie - 11170 - Sainte-Eulalie ; Mairie de Saint-Marcel-sur-Aude - 9 Avenue Georges Brassens - 11120 - Saint-Marcel-sur-Aude ; Mairie de Saint-Martin-Lalande - Place Léon Blum - 11400 - Saint-Martin-Lalande ; Mairie Saint-Nazaire-d'Aude - Avenue de la République - 11120 - Saint-Nazaire-d'Aude ; Mairie de Sallèles-d'Aude - 22 Avenue René Iché - 11590 - Sallèles-d'Aude ; Mairie de Trèbes - Place de l'hôtel de ville - 11700 - Trèbes ; Mairie de Ventenac-en-Minervois - Place de la Mairie - 11120 - Ventenac-en-Minervois ; Mairie de Villalier - Place Joe Bousquet - 11600 - Villalier ; Mairie de Villedubert - Place Octroi - 11800 - Villedubert ; Mairie de Villemoustaussou - 55 Boulevard de la République - 11620 - Villemoustaussou ; Mairie de Villepinte - Place Carnot - 11150 - Villepinte ; Mairie de Villesequelande - Place de la Résistance - 11170 - Villesèquelande.
Département de la Haute-Garonne :
Mairie d'Auzeville-Tolosane - 8 Allée de la Durante - 31325 - Auzeville-Tolosan ; Mairie d'Avignonet-Lauragais - Place de la République - 31290 - Avignonet-Lauragais ; Mairie d'Ayguesvives - Place du Fort - 31420 - Ayguesvives ; Mairie de Castanet-Tolosan - 29, avenue de Toulouse - 31320 - Castanet-Tolosan ; Mairie de Deyme - Route de Pompertuzat - 31450 - Deyme ; Mairie de Donneville - Place du Languedoc - 31450 - Donneville ; Mairie de Gardouch - 34, rue de la République - 31290 - Gardouch ; Mairie de Labège - Rue de la Croix Rose - 31670 - Labège ; Mairie de Montesquieu-Lauragais - 1 Place de la Mairie - 31450 - Montesquieu-Lauragais ; Mairie de Montgiscard - 17 Grand Rue - 31450 - Montgiscard ; Mairie de Péchabou - 2, avenue d'Occitanie - 31320 - Péchabou ; Mairie de Pompertuzat - 51, rue Jeanne Dieulafoy - 31450 - Pompertuzat ; Mairie de Ramonville Saint-Agne - Place Charles de Gaulle - 31520 - Ramonville Saint-Agne ; Mairie de Renneville - Place de la Liberté - 31290 - Renneville ; Mairie de Saint-Rome - Le Village - 31290 - Saint-Rome ; Mairie de Vieillevigne - Le Village - 31290 - Vieillevigne.
Département de l'Hérault :
Mairie d'Agde - Hôtel de ville - Rue Alsace Lorraine - BP 175 - 34300 - Agde Cedex ; Mairie de Béziers - Place Gabriel Peri. Hôtel de ville - 34543 - Béziers Cedex ; Mairie de Capestang - Place Dandon Cabrol - 34310 - Capestang ; Mairie de Cers - 9, avenue de la Promenade - 34420 - Cers ; Mairie de Colombiers - 3, rue de la Mairie - 34440 - Colombiers ; Mairie de Cruzy - Place Jean Jaurès - 34310 - Cruzy ; Mairie de Marseillan - Rue du Général De Gaulle - 34340 ; Mairie de Nissan-lez-Enserune - 1 Place de la République - 34440 - Nissan-lez-Enserune ; Mairie d'Olonzac - Place de l'hôtel de ville - 34210 - Olonzac ; Mairie de Poilhes - 7 place de la Mairie - 34310 - Poilhes ; Mairie de Portiragnes - Avenue Jean Moulin - 34420 - Portiragnes ; Mairie de Quarante - Place de la Mairie - 34310 - Quarante ; Mairie de Vias - 6 Place des Arènes - 34450 - Vias ; Mairie de Villeneuve-lès-Béziers - Place Michel Solans - 34420 - Villeneuve-lès-Béziers.


text:
Logicial liure
Lo logicial liure (var. logiciau liure) se referís al logicial que se pòt distribuir, utilizar e modificar liurament.
En general, se pòt dire qu'un programa es liure se permet çò que sèc :
- La libertat d'executar lo programa per quina intencion que siá (libertat 0).
- La libertat de veire cossí fonciona lo programa e de l'adaptar a las necessitats pròprias (libertat 1). L'accès al còde es una condicion essenciala.
- La libertat de redistribuir de còpias (libertat 2)
- La libertat de melhorar lo programa e de lo tornar distribuir amb los melhoraments realizats, per que tota la comunautat ne pòsca beneficiar (libertat 3). Coma la libertat 1, l'accès al còde es una condicion essenciala.